Sådan blev ideer og ønsker til vores plantegning\nVi lovede jo, at vi ville vise jer plantegningen af huset. Inden vi kom til det endelige resultat, havde vi lavet meget research og selv skitseret en plantegning. Ved første møde med Skanlux arkitekten, Martin Harregaard, fik vi en god og konstruktiv dialog, hvor Martin kom med kreative løsninger udfra de tanker og idéer vi luftede for ham. Martin var den perfekte sparringspartner og en af de afgørende grunde til vores valg faldt på Skanlux som byggefirma.\nPlacering på grund og krav til sollys\nSituationstegningen viser placeringen af huset ift søen og grunden. De tanker vi gjorde om placeringen, udsprang fra kravet om sollys og afstanden til søen. Med den placering får vi maximalt udnyttelse af sollys i stueplan om dagen, og samtidig kan vi komme til at nyde aftensolen fra vores tagterrasse med et glas rødvin (som vi jo ikke drikker) efter en hård arbejdsdag. Huset er drejet lidt mod syd, således søen kan ses fra de fleste rum. Der bliver ikke langt ned til søen, men stadig tilpas langt væk og højt op så eventuelle oversvømmelser undgåes.\nStueetagen bygget på efaring og inspiration\nStueetagen er bygget op omkring vores erfaringer fra vores tidligere hus kombineret med inspiration fra andre huse og sidst men ikke mindst VORES ønsker og behov. Vi har f.eks valgt at hæve lofthøjden fra 2,5 til 2,9 m. grundet rummeligheden.\nEt kæmpe irritationsmoment ved det tidligere hus var, at der ikke var direkte adgang fra carport til hovedindgang/bryggers, hvilket var upraktisk ifm stort indkøb og især i regn-el snevejr! Vi får derfor overdækket indgang med adgang til bryggers og hovedindgang – yes!!\nViktualierummet og køkken-alrum er taget med fra det tidligere hus, da det fungerede godt. Køkkenet er blevet mindre, da vi har valgt at der skal være et udendørskøkken (da mor alligevel ikke laver mad, og far elsker at lave mad udenfor hehe).\nAlrum og stue er blevet stort, da der skal være mulighed for et langt sammenhængende bord ifm festlige arrangementer (vi er en stor familie!)\nVi har altid syntes, at det er hyggeligt og fedt med en pejs i stuen. Endnu federe at den kan nydes fra begge rum, samtidig med den fungerer som “skillevæg”.\nGæsteværelset giver sig selv, men vil i det daglige fungere som kontor/”man cave”…\nI hall’en er der 6 meter fra gulv til loft. Idéen med hall’en er at man skal få et godt førstehåndsindtryk af huset – her byder vi jo netop vores kommende gæster velkomne :0)\nBadeværelset ved hall’en er med bruser, således eventuelle overnattende gæster ikke behøver at gå ovenpå for et bad.\nFørstesalen er bygget op som værende “familiens”\nVærelserne er ikke store, da vi har valgt at lægge kvm i en ekstra stue/lounge med adgang til tagterrasse. Denne lounge skal fungere som vores lille hyggekrog med måske hjemmbio m.m. Vi har valgt 2 badeværelser, da vi ikke vil dele bad med kommende teenagere.\nMeningen med den store tagterrasse er, at de sociale arrangementer snildt kan rykkes ovenpå ved sommertid, så vi alle kan få noget ekstra d-vitamin. Man får også den absolut bedste udsigt derfra.\nDet var vores tanker for denne gang – håber I nød læsningen:0)\nForfatter martinUdgivet 5. april 2016 5. april 2016 Kategorier OpstartSkriv kommentar til Sådan blev ideer og ønsker til vores plantegning\nI løbet af de sidste 2 uger har vi fået terrændækket helt færdigstøbt. Meningen var at for- og bagvæg af huset skulle hejses i løbet af sidste uge, men da vi kom derned i fredags var materialerne kommet, men væggene var ikke hejst. Forklaringen var, at ikke alle dele af materialerne var kommet, så det blev udskudt til forhåbentligt denne uge…\nForfatter martinUdgivet 5. april 2016 5. april 2016 Kategorier UncategorizedSkriv kommentar til Terrændækket færdigstøbt\nForfatter martinUdgivet 28. marts 2016 28. marts 2016 Kategorier OpstartSkriv kommentar til Så er fundamentet støbt\nVi valgte Unoform køkken\nMødet med HTH var også meget spændende – man bliver fuldstændig grebet af det (og måske svært ved at begrænse sig!). Vi var blevet lidt vilde med deres Unoform serie – især den med valnød og de kendte lameller. Man kan ikke få valnød fra HTH, derfor måtte det blive Unoform. En anden grund til valget også faldt på Unoform, var jo det klassiske flotte look og den rene stil. Vi var ret glade for køkkenet i vores første hus, så det bliver nogenlunde samme stil med køkken-ø, dog med en lille opgradering af materialer (flottere træsort og mere robust bordplade). Hårde, hvide varer er fra AEG og her har vi valgt standardpakken med en udvidelse i form af en dampovn.\nAl inventar til de 3 badeværelser (ja, der bliver 3 hehe) får samme udseende som køkkenet.\nVi vedhæfter nogle tegninger af køkkenet :0)\nVi vil i et kommende indlæg vise jer plantegningerne af vores hus og føre jer igennem vores (mest Thus) tanker og overvejelser, da stregerne blev sat…\nForfatter martinUdgivet 15. marts 2016 15. marts 2016 Kategorier MaterialevalgSkriv kommentar til Vi valgte Unoform køkken\nSå er vi færdig med at pumpe vand\nSå er de blevet færdige med udpumpningen, og gravearbejdet kan fortsætte. Vi har heldigvis den helt rigtige årstid og et fantastisk vejr til at støbe fundamentet, så det skrider fremad.\nForfatter martinUdgivet 15. marts 2016 15. marts 2016 Kategorier OpstartSkriv kommentar til Så er vi færdig med at pumpe vand\nSå er vi begyndt at grave\nSå er vi begyndt at grave, og som vi var blevet adviseret om inden start, ved man ikke hvad der venter under jorden, førend man graver. Vi er derfor allerede løbet ind i første udfordring…\nDer er forhøjet grundvand, som skal pumpes over til naboens mark (efter dennes tilladelse ). Efterfølgende skal der graves og lægges en stor sandpude, som vil fungere som et kapilærbrydende lag. Derefter kan fundamentet endelig støbes.\nUdpumpningen har stået på i en lille uge og skal fortsætte i 2 dage endnu, hvorefter man vil lave en status…\nVi ved endnu ikke, om det vil rykke på tidsplanen, men ekstra omkostninger er det jo… Det kommer vi desværre ikke udenom, men vi er ved godt mod :0)\nRegner med snart at opdatere billeder af fundamentet !!:0)\nHer står vi i vores kommende bryggers :0)\nForfatter martinUdgivet 1. marts 2016 15. marts 2016 Kategorier OpstartSkriv kommentar til Så er vi begyndt at grave\nDe første tegninger af vores Funkis hus\nVi glæder os til vores nye Funkis hus står klart. Vi er så glade for disse flotte 3D tegninger, som hjælper os med at visualisere vores drøm indtil det står klart.\nHuset er tegnet og formet efter vores ønsker og behov.\nDer bliver en 6 meter høj, flot hall med glasdør ind til køkken/alrum.\nMellem køkken/alrum og stue isættes en tunnel pejs, så pejsen kan nydes fra begge rum.\nFra køkkenet er der direkte udgang til overdækket terrasse, hvor vi påtænker at opføre et udekøkken.\nHvis alt går efter tegningen skal der ovenpå skur og overdækket terrasse laves en sydvest vendt tagterrasse med søudsigt.\nSøen kan faktisk nydes fra de fleste rum i huset.\nUdenfor påtænker vi at lave en indkørsel / p-plads, som kommer til at fungere som en rundkørsel, så man ikke skal bakke ud af carporten.\nRumfordeling – stueetage:\nHall, badeværelse, bryggers, gæsteværelse, køkken/alrum og stue.\nRumfordeling – 1. sal:\nStue, 2 værelser, soveværelse med walk-in closet og 2 værelser.\nForfatter martinUdgivet 22. februar 2016 15. marts 2016 Kategorier Arkitekttegninger4 kommentarer til De første tegninger af vores Funkis hus\nMaterialevalgsmøde hos Skanlux\nEt skridt nærmere vores drømmehus\nNår man vælger at bygge hus, er der rigtige mange overvejelser og beslutninger der skal tages, også inden selve byggeprocessen går i gang. Vi havde taget en dag ud af kalenderen ultimo oktober til et materialevalgsmøde med Skanlux og møde med HTH, som Skanlux samarbejder med. Materialevalgsmødet var en rigtig god oplevelse, hvor vi sammen med Skanlux fik valgt de helt rigtige materialer til vores hus og familie. Vi gik derfra med et indtryk af, at Skanlux havde styr på tingene.\nSorte trædetaljer i facaden\nTrægulve med hvid mat lak\nAustikloft i udvalgte rum\nForfatter martinUdgivet 22. februar 2016 15. marts 2016 Kategorier MaterialevalgSkriv kommentar til Materialevalgsmøde hos Skanlux\nAt bygge hus er en lang proces og en stor investering, derfor er valg af samarbejdspartner også super vigtigt.\nVi valgte Skanlux byggefirma fordi de kunne bygge og tilpasse et hus efter vores unikke grund og omgivelser, hvor det bl.a. har været vigtig at have udsigt til søen fra flest mulige rum.\nForfatter martinUdgivet 22. februar 2016 15. marts 2016 Kategorier OpstartSkriv kommentar til Valg af samarbejdspartner\nVelkommen til vores blog – projektfunkyfunkis.dk\nVi glæder os til løbende at fortælle jer om byggeriet af vores ønskehus – en Skanlux Funkis villa i 2 plan.\nHer ser du de første 3D tegninger af vores nye hus, som Skanlux var så rare at lave som en gave til os, da vi havde svært ved at visualisere drømmehuset, så det var ret fedt :0)\nForfatter martinUdgivet 22. februar 2016 15. marts 2016 Kategorier OpstartTags 3d-tegning, hus, skitseSkriv kommentar til Velkommen til vores blog – projektfunkyfunkis.dk


De har bygget orgler i 200 år - Kristeligt Dagblad\nDe har bygget orgler i 200 år\nMed undtagelse af elektroniske og elektriske komponenter fremstiller Marcussen & Søn selv alle delene til sine orgler. Pibemager Preben Pedersen er her i gang med at lodde orgelpiber til det nye orgel til Rødby Kirke. Han har været i firmaet i 43 år. -- Foto: Erik Smedegaard/Scanpix.\n19. oktober 2006, kl. 1:00\nJUBILÆUM: Marcussen & Søn er verdens ældste orgelbyggeri. Jubilæet fejres i en tid, præget af nedgang og hårdere konkurrence for de danske orgelbyggere\nDet er ikke alene Danmarks ældste, men også – ifølge orgelhistorikeren Ole Olesen – verdens ældste orgelbyggeri, der i morgen fejrer jubilæum. I 200 år har Marcussen & Søn i Aabenraa bygget orgler til kirker og koncertsale. I løbet af de to århundreder er det blevet til en samlet produktion på i alt omkring 1160 orgler, som i størrelse rækker lige fra små beskedne orgler til landsbykirker til imponerende domkirkeorgler, hvoraf det største, med 101 stemmer, står i Lund Domkyrka.\nAf de 2750 orgler, der spiller til gudstjeneste i danske kirker, er de 450 bygget hos Marcussen & Søn.\n– Det er kun overgået af det andet store danske orgelfirma, Frobenius, men til gengæld er Marcussen-orglerne generelt større, fortæller Ole Olesen, der står for Den Danske Orgelregistrant under Musikmuseet på Nationalmuseet.\nMarcussen & Søn fejrer sit jubilæum i en tid præget af nedgang og hård konkurrence for danske orgelbyggere. Ole Olesen:\n– Det går da stadig godt for orgelbygningen, men jeg har holdt øje med markedet de seneste 35 år, og der er sket dramatiske ting. I de gyldne årtier i 1970'erne og 1980'erne byggede de alle sammen med arme og ben. Det betyder, at der i dag i alle de store og mindre kirker står orgler, der måske er 20-30 år gamle, men bygget til at kunne holde i 200 år. Så markedet er mættet. Selvfølgelig bliver der stadig bygget nye orgler, men i dag drejer det sig meget mere om vedligeholdelse, ombygninger og udvidelser af orgler.\nDirektør Claudia Zachariassen, Marcussen & Søn, bekræfter, at der i disse år er langt imellem de store opgaver.\n– Nu er alle de store domkirkeorgler bygget, og det er sjældent, at vi i dag får en opgave ind på et orgel på tre manualer og 30-40 stemmer.\nDerimod er der stadig et marked blandt de danske landsbykirker, som for 40 år siden klarede sig med beskedne orgler på kun seks-syv stemmer, men hvor kravene er blevet større i takt med organisternes bedre uddannelse.\n– De bliver udvidet eller udskiftet med nye og større orgler, og det er det, vi lige nu delvis overlever på, konstaterer Claudia Zachariassen.\nOmkring 1990 leverede Marcussen & Søn 10-12 nye orgler om året. I dag er det faldet til tre-fire, plus udvidelser. Samtidig er antallet af medarbejdere reduceret. I de år, hvor det gik mest hektisk for sig, var man 70. Nu er der 30 tilbage. Marcussen & Søn har i år leveret et nyt orgel på 21 stemmer til Hillerød Kirke, og et orgel på 20 stemmer er i jubilæumsdagene netop indviet i Høje Kolstrup Kirke i Aabenraa. Senere leveres et mindre orgel til Jegerup Kirke, og et færdigbygget orgel venter på at komme på plads i Fakse Kirke. Næste år er der nye Marcussen-orgler på vej til Rødby, Bangsbostrand og Fangel.\n– Så der bliver heldigvis stadig bygget nye orgler, og jeg tror på, at der stadig vil være et marked for det helt unikke og individuelle orgel. I dag oplever vi en tendens til, at stadig flere orgelbyggere begynder at købe dele til deres orgler hos underleverandører, at for eksempel orgelpiberne købes billigere andre steder. Det vil jo medføre, at orglerne bliver mere ensartede og kedelige.\nHos Marcussen & Søn fremstiller man selv alle delene, med undtagelse af de elektriske og elektroniske komponenter. Lige fra de mindste trækstænger i egetræ til støbning af orgelpiber i tin og bly eller kobber. Det er stadig håndværk fra ende til anden, for et Marcussen-orgel skræddersyes til det rum, det skal spille i. Dog har computerne vundet indpas i tegnestuen.\nSelvom hjemmemarkedet dominerer, som for hele den danske orgelbygger-branche, er der igennem årene også blevet eksporteret til det store udland. Der spiller således Marcussen-orgler så fjerne steder som Japan, USA, Israel og Sydafrika. Et af de største – målt på facaden – står i Grote of St. Laurenskerk i Rotterdam. Det er 18 meter højt.\nDanmark var tidligere internationalt berømt for sine orgler. Berømmelsen skyldes i høj grad den danske "orgelbevægelse", som Claudia Zachariassens bedstefar, Sybrand Zachariassen (1900-1960) var en af foregangsmændene for.\n– Med den begyndte Danmark for alvor at manifestere sig i udlandet, og her var det først og fremmest Marcussen-firmaet, der gjorde os berømte, fortæller Ole Olesen. Orgelbevægelsen, der gik hånd i hånd med kirkesangsbevægelsen, gjorde sig for alvor gældende omkring 1940, hvor man ville tilbage til orgler, der lød som i rokokoen, på Bachs og Buxtehudes tid. Man ville væk fra den romantiske musiks "føleri".\nSybrand Zachariassen rejste Europa rundt og holdt foredrag om den, i datidens øjne, degenererede romantiske orgelbygnings-tradition og agiterede for en tilbagevenden til det originale.\n– Men man ville ikke bygge kopier af barokorgler, det var en meget vigtig del af orgelbevægelsen. De ville lave et moderne orgel, der var en slags genfødsel af den klassiske orgelkunst, og det, man i realiteten gjorde, var at skabe en helt ny orgelstil. Det var disse orgelbevægelsesorgler, Danmark blev så berømt på at bygge, fordi de danske orgelbyggere gjorde det så vældig godt med en rigtig god håndværksmæssig kvalitet, nogle dygtige folk til det klanglige og så videre.\nI 1988 var den danske orgelbranches eksport oppe på 484 stemmer. Siden er det gået drastisk tilbage. I 2004 var den helt nede på 29.\n– Det, man har oplevet, er jo, at også orgelbevægelsens ideer blev forældede og er gået af mode. De fleste orgler i dag bliver bygget i en slags universalstil, der kan spille alt og intet, konstaterer Ole Olesen.\nHan håber, at det i de kommende år vil lykkes for den danske orgelbranche at tilbageerobre i hvert fald noget af det tabte marked.\n– Et af problemerne er, at danske orgler nok altid har været forholdsvis dyre, men til gengæld kan de sagtens konkurrere på kvaliteten. Hvert år får vi besøg af orgel-entusiaster fra udlandet, og så er der altid to orgler, som de bliver meget betaget af. Det ene er Raphaëlis-orglet i Roskilde Domkirke, som Marcussen-firmaet meget konsekvent og fint har ført tilbage til barokstilen. Det andet er orglet i Sct. Mariæ Kirke i Helsingør, hvor man har bygget et helt nyt orgel bag den gamle facade fra Buxtehudes tid.\nI det hele taget ser orgelbranchen i disse år med spænding på, hvad fremtiden vil bringe. Blandt andet kan det få betydning, hvis folkekirkens struktur og økonomi ændres, eller hvis den klassiske musik nedprioriteres i kirkerne.\n– I den forbindelse bliver der rundt omkring talt en del om at anskaffe digitalorgler eller el-klaverer, eller andre billige instrumenter i stedet for de dyre pibe-orgler. Det er heldigvis ikke rigtig sket endnu, og personligt er jeg ikke så mange for digitalorglerne, fordi det er lidt af en sørgelig erstatningsvare, som forsøger at efterligne et pibeorgel, uden tilnærmelsesvis at have de samme klanglige kvaliteter, fastslår Ole Olesen, der også er organist ved Sct. Stefans Kirke i København.\nClaudia Zachariassen har nu overtaget styret af det gamle familiefirma, men faderen, Jürgen Zachariassen, som blev direktør for Marcussen & Søn i 1960, kommer stadig daglig i firmaet. Her er de fotograferet med det adskilte gamle orgel fra Christiansborg Slotskirke, som firmaet nu skal i gang med at restaurere. Det er et orgel, som man har et særlig nært forhold til hos Marcussen & Søn. Med dets størrelse og placering midt i hovedstaden betød det et gennembrud for firmaet. -- Foto: Erik Smedegaard/Scanpix. Foto: NULL


Allan Gaarde fyrede Søndergaard: Derfor er det så svært at være træner i AaB | BT Superligaen - www.bt.dk\n15. dec. 2016 - 11:09\nAllan Gaarde fyrede Søndergaard: Derfor er det så svært at være træner i AaB\nAaBs sportschef Allan Gaarde er ked af, at det var nødvendigt at fyre Lars Søndergaard fra posten som cheftræner. Foto: Henning Bagger\nTorsdag morgen bekendtgjorde AaB, at klubben har sagt farvel til cheftræner Lars Søndergaard efter bare halvandet år i spidsen for holdet. Sportsdirektør Allan Gaarde, som også var med til at udpege Lars Søndergaard til jobbet, svarer her på fem skarpe spørgsmål.\nRyger Lars Søndergaard ud, fordi det altid er nemmere at fyre træneren end spillerne?\n»Det er det altid, men det er en overordentligt trist dag i AaB. Det er tid til selvransagelse, og den kan passende starte hos sportsdirektøren, og det gælder også folkene omkring cheftræneren og spillerne. Det et godt tidspunkt til selvrefleksion.«\nDu har selv været med til at ansætte Lars Søndergaard. Var han den forkerte mand til jobbet?\n»Det vil være alt for unuanceret at svare ja eller nej. Lars har været utroligt loyal og dedikeret til AaB, og han har ikke fået den credit og goodwill, som han fortjente efter det første halve år, hvor vi spillede glimrende fodbold og lå nummer to ved vinterpausen. Men dels forpassede vi muligheden for at få medalje, og vi lavede ikke ret mange point i foråret. Efter sommerpausen er der en lidt større forklaring på problemerne, for vi har haft en stor udskiftning i spillertruppen, men vi har ikke fået særligt mange point. Og vi havde håbet, at vi var kommet længere i processen.«\nDu er er sportsdirektøren. Har I hentet de forkerte spillere til klubben?\n»I AaB har vi valgt en vanskelig vej. Vi vil være en del af toppen, og vil være gøre det med egne spillere, og det skal være på et økonomisk bæredygtigt grundlag. Samtidig vil vi gerne vinde på den rigtige måde, det spille flot fodbold. Det er ikke den nemme vej, men vi er stadig overbeviste om, at det er den rigtige.«\n»Oven i det har timingen været vanskelig for Lars. Han afløste en mestertræner, som lige havde lavet den bedste præstation i klubbens historie.«\nMed fem runder tilbage af grundspillet er i fire point fra en plads i mesterskabsspillet? Er det succeskriteriet for den nye træner at nå at kvalificere jer til det?\n»I dag vil jeg ikke se kommentere på fremtiden, så det er ikke noget jeg kan svare på nu.«\nHvor langt er I er fra at ansætte en ny cheftræner? Allan Kuhn er ledig, og han er en populær mand i Aalborg. Står han på emnelisten?\n»Vi er ikke særligt langt i den proces. Det er en del af mit job at havde nogle navne på blokken, men trænermarkedet er også sådan, at man ikke ved, hvad de enkelte emner har stående i deres nuværende aftaler, før det bliver aktuelt. Lige handler det om at få sagt farvel til Lars Søndergaard på den rigtige måde. I dag vil jeg heller ikke kommentere på nogle emner til jobbet.«


Din selvhelbredende krop 7 – Du er ikke offer for dine gener | Biology | wisemovement Din selvhelbredende krop 7 – Du er ikke offer for dine gener – wisemovement\nJulen er en skøn og hyggelig tid, hvor man bør komme hinanden ekstra meget ved. Derudo\nDin selvhelbredende krop 7 – Du er ikke offer for dine gener\nDu er ikke offer for dine gener\nYderligere støtte til tanken om, at vores overbevisninger medfører fysiologiske forandringer i vores krop, finder vi i de laboratorier, hvor man studerer det felt inden for molekylærbiologien, der kaldes epigenetik, hvilket betyder ?kontrol over generne?. Så hvad findes der ?over generne?, når vi taler om epigenetisk kontrol?\nDet har vist sig, at selv om vi ikke kan ændre vores dna, er vi måske i stand til at bruge sindets kraft til at ændre den måde, dna kommer til udtryk på. Traditionel genetisk determinisme, som den blev forklaret af Watson og Crick, der opdagede dna?ets dobbeltspiral, støtter tanken om, at alt i kroppen kontrolleres af vores gener ? at vores gener i alt væsentlighed er vores skæbne. Hvis det er sandt, er vi bogstavelig talt ofre for vores gener. Hjertesygdom, brystkræft, alkoholisme, depression, forhøjet kolesterol ? hvad end du kan komme i tanke om. Hvis det ligger til familien, er du i den grad blevet snydt af skæbnen.\nDogmet om genetisk determinisme, som man har opfattet det traditionelt, er enkelt. Du fødes med dit dna, der så kopierer sig selv som rna, før det bliver forvandlet til et protein. Men studiet af epigenetik afdækker nye teorier, som sætter spørgsmålstegn ved hele ideen om genetisk determinisme.\nForskere tror nu, at ydre signaler ? ting som ernæring, det miljø, vi lever i, selv tanker og følelser ? kan påvirke de reguleringsproteiner, som bestemmer, hvordan og tilmed om dna kommer til udtryk på bestemte måder. Det er med andre ord ikke så fikst og færdigt, som vi engang troede.\nDer forskes mere og mere i den fysiologiske side af, hvad der sker, når vi tror, vi bliver raske, i modsætning til, når vi tror, vi bliver syge. Hos mange af os stammer tankerne omkring vores helbred dog fra barndommen, hvor negative tanker om helbredet kan være blevet programmeret ind i vores sind mod vores vilje.\nDesværre er de færreste af os programmeret til at have positive tanker om vores helbred. I stedet bliver sindet fra barndommen programmeret med forventninger, som undergraver vores anstrengelser for at blive så sunde og lykkelige som muligt. Forventninger som ?jeg bliver nemt forkølet?, ?jeg spiser altid for meget?, ?jeg kommer formentlig ikke til at leve så længe? og ?kræft ligger til familien?, får sindet til at udløse fysiologiske mekanismer, som skader kroppen.\nDisse programmerede forventninger, der stammer fra barndommen, gælder ikke kun vores fysiske helbred. De svarer også til dybere og mere omfattende overbevisninger, vi begrænser os selv med (?jeg er ikke værdig?, ?jeg er ikke klog nok?, ?jeg fortjener ikke at tjene en masse penge?, ?jeg er en taber?, ?ingen vil nogensinde elske mig?).\nEt nærmere kig på epigenetik\nDet viser sig, at hvis vi forandrer vores tanker, kan vi rent faktisk ændre den måde, vores hjerne kommunikerer med resten af kroppen på, og derigennem ændre kroppens biokemi. Det er ikke bare hjernen, der har denne form for plasticitet. Selv om vi ikke kan ændre vores dna, hævder cellebiologen og forfatteren dr. Bruce Lipton, at vi har mulighed for at ændre den måde, vores dna kommer til udtryk på, i kraft af vores tanker.\nVores genetiske kode er som en grundplan, der kan fortolkes på millioner af forskellige måder. Før The Human Genome Project gik biologerne ud fra, at vi havde mindst 120.000 gener, et for hvert protein, der fremstilles i kroppen. Forskerne var derfor forbløffede, da de opdagede, at vi kun har cirka 25.000 gener, som kan komme til udtryk på mange forskellige måder.\nRent faktisk ved vi i dag, at hvert af disse 25.000 gener kan udtrykke sig på mindst 30.000 måder via reguleringsproteiner, som bliver påvirket af signaler fra omgivelserne. Undersøgelser har ligefrem vist, at miljøfaktorer kan tilsidesætte visse genetiske mutationer og effektivt ændre den måde, dna kommer til udtryk på. Disse ændrede gener kan derpå videregives til ens afkom, så dette afkom får mulighed for at udtrykke sundere egenskaber, selv om de stadig bærer på det muterede gen.\nStudiet af epigenetisk kontrol er godt i gang med at revolutionere vores opfattelse af gener. Før i tiden tænkte vi, at nogle mennesker var velsignet med ?gode gener?, mens andres forbandelse var det, man ufølsomt i lægekredse omtaler som ?pivdårligt protoplasma?. Rent faktisk er det meget få sygdomme, som skyldes en enkelt genmutation. Under 2 procent af alle sygdomme, for eksempel cystisk fibrose, Huntingtons sygdom og beta-thalassæmi (en blodsygdom), skyldes et enkelt, fejlbehæftet gen, og kun 5 procent af alle kræft- og hjertesygdomspatienter kan forklare deres sygdom med arvelige faktorer. Forskere finder i dag ud af, at genomet er langt mere påvirkeligt af det miljø, der omgiver cellen, end den genetiske determinisme tyder på. Det vil sige, at hovedparten af alle sygdomsprocesser kan forklares gennem miljøfaktorer, som cellerne bliver udsat for, ting som ernæring, hormonelle forandringer og oven i købet kærlighed. Vi behøver ikke at være ofre for vores dna.\nMindset your body\nJulen er en skøn og hyggelig tid, hvor man bør komme hinanden ekstra meget ved. Derudover er det også en tid, hvor mange får lidt …


Jeg satte mig foran computeren, lukkede øjnene og tænkte på alle de bøger, jeg husker som noget særligt. Alle dem, der har efterladt et stort indtryk, enten på grund af deres fantastiske sprog, hæsblæsende tempo, rørende historie eller andet.\nDa jeg åbnede øjnene igen, kunne jeg næsten ikke komme til tasterne hurtigt nok. Det væltede ud med skønne bøger, og derfor var min indledende liste noget større end de 10, som altså var målet.\nJeg valgte alle børnebøgerne fra, da jeg syntes de var med på et lidt andet grundlag end voksenbøgerne. Derfor er Harry Potter fx ikke med på min liste, selvom det er en af de bøger, jeg har læst allerflest gange.\nTil gengæld indeholder listen mange forskellige genrer indenfor voksenlitteratur - alt fra klassiker til krimi og feel-good. Én af bøgerne fik mig til at stortude, en anden gav mig smil på læben, og en tredje har jeg læst så mange gange, at jeg er holdt op med at tælle.\nAlt i alt 10 fantastiske bøger, som jeg varmt kan anbefale dig at læse.\nDownload listen her. Du tilmelder dig samtidig Danmarks hyggeligste nyhedsbrev med masser af bognørderi og inspiration.\nMin definition af de bedste bøger\nFor mig handler god litteratur om læseglæde. Jeg har virkelig nydt alle bøgerne på min liste, og derfor er jeg stolt af at betegne dem som de bedste bøger, jeg nogensinde har læst.\nDet er langt fra alle, der ligner noget fra en klassisk liste over X antal bøger du skal læse, før du dør. Den slags lister har det med at opremse alt fra Kongens fald til Krig og fred, men er sjældent i nærheden af at nævne de mere letlæste værker.\nDet synes jeg er en skam, og det var også noget af det, som fik mig til at lave listen her. I min verden er der ikke nogen bøger, som er finere eller bedre end andre. For mig handler god litteratur som sagt om læseglæde, og der findes masser af mennesker, som ikke er specielt glade for at læse klassisk litteratur, inklusiv mig selv.\nJeg har dog fundet plads til to klassikere på listen, som begge har imponeret mig dybt. Den ene er Den store Gatsby af F. Scott Fitzgerald, som oprindeligt blev udgivet tilbage i 1925. Den anden er en skøn sag fra 1939, skrevet af en af de største danske forfattere gennem tiden.\nSe hele listen her og få ny inspiration til din egen læsning. Du tilmelder dig samtidig mit nyhedsbrev, hvor jeg sender hyggelige mails med boganmeldelser og tanker om livet som forfatter.\nJeg er i øvrigt vildt nysgerrig efter at høre, om jeg har ramt nogle af dine yndlingsbøger på min liste. Byd endelig ind med dine egne favoritter i kommentarfeltet.


Rigsadvokaten, en enhed under Justitsministeriet, har besluttet ikke at rejse sag mod Jyllands-Posten. Hans afgørelse har umiddelbart mødt generel accept hos 'the establishment' (politisk, juridisk, journalistisk). Også fra statstjenestemanden, biskoppen i København. Så er den sag vel slut - i det mindste her i landet!\nJeg er ikke imponeret over rigsadvokatens afgørelse og dens sproglige iklædning. Afgørelsen baserer sig - traditionelt juridisk - på at kigge indad og bagud og ikke hverken til siden eller fremad. Og passager i afgørelsen er sprogligt besnærende, men i realiteten indholdstomme eller banale.\nI sin konkluderende afslutning skriver han f.eks.: "I det omfang, offentligt fremsatte tilkendegivelser er omfattet af disse bestemmelser (dvs. straffelovens regler om blasfemi eller rascisme), er der derfor ikke en fri og ubegrænset adgang til at ytre sig om religiøse emner".\nLæs den sætning igen. Den siger i realiteten, at hvis loven overtrædes, så handles der ulovligt. Ja, hvad ellers. En sådan sprogblomst optræder hos rigsadvokaten, men ville næppe have overlevet i en studenter-opgave eller i et normalt ministerielt notat. Der må derfor være basis for, at sprogfolk, lingvistikere og retorikere i opgaver og aviser analyserer rigsadvokatens sproglige præstation. Det ser jeg hen til.\nTina og grønthandleren\nTina Splidsboel spørger den 18. marts, om jeg har snakket med min grønthandler i dag, for det har hun i hvert fald. Trist, at det er blevet sådan her i landet, at det kun er grønthandleren, som en rigtig cafe latte-person kender, når det kommer til folk af anden etnisk herkomst. Men flot, at hun indrømmer det og kan se det ironiske i det. Samtidig er det netop disse velmenende mennesker, der mener, de kan udtale sig så skråsikkert om indvandrer- og flygtningeproblematikken i Danmark og om resten af befolkningens indstilling til nydanskere. Måske kender resten af befolkningen faktisk flere nydanskere, end de velmenende danskere gør? Andre end den grønthandler, som ligesom Tina sikkert føler sig mere eller mindre tvunget til at smile kæben af led.\nNej, jeg har ikke snakket med min grønthandler. Jeg har til gengæld boet sammen med en mand fra Mellemøsten i 18 år. Og 20 år i almennyttigt byggeri. Tæller det? De findes faktisk derude, rigtig levende mennesker, som man også kan være uenig med. Hvis man tør...\n(læserbrevskribentens fulde navn er fjernet i den digitale version efter skribentens ønske, men er redaktionen bekendt. webred 21. november 2008)\nAnja - uden stop\nDommerne og DHF og Danmark og hele verden er ond og led ved Anja Andersen og misundelig når man ikke vil finde sig i alle hendes geniale indfald når hun nu har opfundet håndboldspillet og har vunde OL-guld til Danmark og helt alene har skabt verdens bedste håndboldliga og er bedst når hun bare får lov til at te sig som hun vil og give fingeren til alle dem der ikke kan fatte det for hvis Anja ikke får lov til at gøre som hun vil dør håndbolden og Slagelse og det hele bliver bare så kedeligt og Jantelov og sådan noget som danskerne og de tykke mænd i DHF og dommerne har fundet på fordi ingen må tro de er noget hvis de er Anja og har opfundet håndbold og er genial og det går bare ud over dem selv for Anja behøver ingen andre end sig selv og sit Dream Team og kan heldigvis skide på det hele og spille med sig selv og sit Dream Team hvis det skal være på den måde... Så ka' de lære, ka' de!!! Hilsen og tak for kaffe.\nFaneflugt og frygt\nDer ser minsandten ud til at være gået sport i at deklarere tilhørsforhold til den rigtig store verden, når Helen Hajjajs (13. marts) og Anne Zeeberg (15. marts) i kor erklærer sig som berlinere og londonere - og i hvert fald slet ikke danskere som dem af kategorien 'fiskere fra Esbjerg'. Jeg kender ellers en af slagsen fra Esbjerg, ja, vi er oven i købet naboer og på fornavn og har drukket kaffepunch. Det har været fornøjeligt hver gang, sku' jeg hilse og sige. Også selv om han ikke ligesom jeg 'browser nyt' til hverdag, foretrækker Mac, eller jævnligt tumler med tanken om at rykke pælene op. Og så var det, det slog mig, at der i disse tider må være god grund til at være på vagt overfor fladtrykt kategorisering både på de indre og ydre linier. Flaget kan man for min skyld gerne sende på revalidering på ubestemt tid, men ikke gerne akkompagneret af fingerpegning og fremmedfrygt. Dertil er antallet af mulige tværkulturelle møder heldigvis alt for stort!\nEn afghansk muslim, der er konverteret til kristendom, står til en dødsdom, fordi det ifølge Sharia er forbudt for muslimer at konvertere til en anden religion. Så det ikke er tilfældigt, at en fjerdedel af tyske muslimer, der er nogle af de mest moderate og europæiserede muslimer, mener, at islam ikke er forenelig med menneskerettigheder og demokrati. Sharia er en lang oplistning af påbudte overtrædelser af menneskerettighederne.\nBåde Hamas og Irans præsident Ahmadinejaf mener, at det er en hellig pligt for alle rettroende muslimer at udslette Israel, og selvom Orhan Pamuk blev frikendt, står flere tyrkiske forfattere stadig tiltalt for at omtale det folkemord på armenerne, som inspirerede Hitler til Holocaust.\nDerfor er det propaganda af goebbelske dimensioner, at flygtningeadvokat sammenligner Fogh med Hitler.\nIkke-skydning og ikke-ledelse\nI en påtale af min kronik Hommel, Flach og krigens tåge konkluderer major Kenneth Pedersen, at »Dogmet, hvorunder en soldat aldrig kan tøve, og hvor handling altid er bedre end ingen handling, er under pres og gælder derfor kun, når der skydes«. Det er noget vrøvl. For det første er en ikke-handling jo også en handling. For det andet ligger implicit i en ikke-handling, at resultatet af handling ikke haster eller er vigtig, hvilket kan være svært for den indsatte soldat at afgøre. For det tredje forudsætter ikke-handling, at den tøvende soldat (senere) fra sine foresatte modtager de nødvendige direktiver, sådan at en rigtig beslutning kan tages.\nUanset om der skal skydes eller ikke-skydes, handles eller ikke-handles, spørges eller ikke-spørges, direktivgives eller ikke-direktivgives, er der tale om valg, hvor af nogle til tider vil være forkerte. Jeg argumenterer i min kronik for, at ikke alle de forkerte valg skal prøves i byretten eller på anden måde straffes. I hvert tilfælde ikke uden at soldatens chef eller dennes chef har vurderet de vilkår, hvorunder den ene eller anden beslutning blev taget  uanset om det skete i krudtrøg eller i fraværet af direktiver.\nDet virker da også en smule selvmodsigende, når Pedersen, på den ene side, beskriver hvorledes krig er blevet betydelig mere kompleks og, på den anden side, peger på, at fejl kun kan accepteres, »når der skydes«. Selv vil jeg konkludere, at mulighederne for fejl generelt er stigende.\nPedersens afslutter sit indlæg med at rose »forsvarets øverste ledelse for handlekraft og konduite« i forbindelse med hjemtagelsen af oberst Flach fra Irak. Heri er jeg helt enig. Ledelsen i Irak havde jo vist sig at være en ikke-ledelse. Det hjalp desværre ikke Annemette Hommel og militærpolitisergenterne, da manglende direktiver og mangel på ledelse i Irak blev vekslet til en dom i Københavns Byret.\nIkke bare en fix ide\nUdenlandske erfaringer viser, at narkomaners livskvalitet øges betragteligt ved at have adgang til sundhedsrum: Bemandede lokaler, beregnet til at indtage stoffer i på forsvarlig vis. SAND går af princip ind for tiltag, som kan forbedre livskvaliteten for udsatte grupper. Københavns Borgerrepræsentation er klar til at gøre et forsøg, men regeringen forhindrer dette under henvisning til, at det »klart [er] udtryk for en legaliseringstendens« (Kampen mod narko  handlingsplan mod narkotikamisbrug). Vi mener tværtimod, at det ville være udtryk for en modig og visionær narkopolitik, hvor man tager udgangspunkt i de individer, det rent faktisk handler om. Regeringen har indført behandlingsgaranti på narkotikaområdet, men behandlingssystemet formår slet ikke at komme i kontakt med en stor del af narkomanerne. Regeringen mener at »hensynet til skadesreducering [får] absolut forrang«. Men netop gennem skadesreducering vil det være muligt at skabe dialog, tillid og en kontakt til systemet samt eventuelt overskud til behandling  eller gøre tilværelsen lidt mere værdig. En klog mand har i narkodebatten sagt: »En død narkoman kommer i hvert fald ikke i behandling«. Vi tilføjer: Det gør en stresset person uden en eller anden form for overskud heller ikke.\nlandssekretær i SAND\nMed rædsel fulgte jeg nyhederne om fundet af en højpatogen H5-virus i en død fugl. Min rædsel drejede sig dog ikke om fuglen, men den unuancerede nyhedsdækning. Laveste fællesnævner var, da DR1 lod en kvinde spørge: »Hvad hvis jeg får en fugleklat i hovedet?«\nDanske medier har formidlet denne sag, som var der tale om verdens undergang  mens sygdommen i virkeligheden har været beskrevet siden 1880. (I 2003 blev der fundet otte slags fugleinfluenzavirus i Danmark, i 2004 syv). Dansk Fødevareforskning har tidligere konkluderet: »de smittemæssige forudsætninger for udbrud af højpatogen AI er til stede i Danmark«. H5-virus er altså en gammel nyhed! Det nye er blot, at den fundne virus er højpatogen.\nDen kritiske læser (og journalist?) tænker nok nu: Måske har der været andre tilfælde af højpatogen H5 ude i den farlige natur, som blev overset  fordi hysteriet ikke havde nået de højder, det har i dag?\nFakta er, at vi længe har levet med risikoen for, at fjerkræ kunne blive smittet med fugleinfluenza. Og i al den tid har hønsene gået uden for  uden at være blevet smittet.\nSå hvad er grunden til at gå i panik nu? Udover danske mediers ufatteligt dårlige evne til at anskue sagen fra andre sider end den sensationelle.\nI fredagens Information (den 17. marts) efterlyser Karen Syberg digtere, der lovpriser snedriver i marts, og jeg vil i den forbindelse forsøge at komme hende til undsætning. Selvom en egentlig lovprisning heller ikke for mig har ladet sig finde, synes jeg dog alligevel at Ludvig Holsteins digt Martssolskin gør sit bedste for at vende sjap til sol  en omvendelse, der gør digteren ikke så lidt forårskåd:\n»Nu er Sneen næsten færdig med at smelte./ I Alléen er et frygteligt Ælte./ Se, hvor Solskinnet leger mellem Stammerne/ og paa Barnevognskalecherne og Ammerne!/ Aa, det kildrer mig, det kysser mig i Nakken!/ Og det brænder paa min Ryg igennem Frakken./ Saa! der tabte jeg min ene Galosche!/ Unge Damer! Haha! I aaben Drosche.«\nHar muslimer i Danmark det ikke betydeligt bedre, end kristne og for den sags skyld demokrater har det i muslimske lande?\nYtringsfrihed og flagafbrænding\nEr flagafbrænding en ytring? spørger Lars Mondrup den 16. marts. Svaret er: ja, flagafbrænding er en ytring.\nAnja AndersenKaren SybergLudvig HolsteinOrhan PamukRasmus Graff


Populær fynsk musiker går mod strømmen: Fravælger streaming | TV 2 Fyn\nNår fynske Helene Blum udgiver sit femte soloalbum, skal det ikke på Spotify. Alligevel har hun fået hul igennem til sit nichepublikum i både Tyskland og Japan.\nVideo: Reza Sahraei\n31. jan 2017, kl. 07:30\n- Kan vi lige tage slutningen igen?\nDer er en fokuseret stemning i øvelokalet på Kulturmaskinen i Odense. Folkemusiker og sanger Helene Blum har sidste øvedag med bandet, inden der er releasekoncert på hendes femte soloalbum 'Dråber af Tid'.\nMen hvis man vil finde albummet på streamingtjenester som Spotify, kommer man til at lede længe.\n- Jeg har faktisk valgt, at der kun ligger en single på Spotify fra den nye plade. Så kan folk købe den på iTunes eller købe den fysisk. Og det oplever jeg faktisk, at folk de gør, fortæller Helene Blum, der til daglig bor nær Faaborg sammen med sine to børn og sin mand, musikeren Harald Haugaard.\nHvis man skal få en mærkbar indtægt fra streamingtjenesterne, skal man opnå millioner af afspilninger. I 2014 kunne fagbladet Musikeren fortælle om den amerikanske musiker Zoë Keating, der offentliggjorde sine indtægter fra Spotify. Hun havde opnået 403.035 afspilninger på streamingtjenesten, men det udløste kun cirka 9.500 kroner.\nDermed er der også lang vej til en fornuftig streaming-indtægt for danske folkemusikere. Nogle af Helene Blums ældre indspilninger ligger på Spotify, hvor de mest populære har opnået cirka 5000 afspilninger.\nHos Dansk Musiker Forbund er det ikke første gang, de hører om fravalget af streamingtjenester.\n- Når man fravælger Spotify, er det ofte genrebestemt og udtryk for et personligt valg. Det er ikke usædvanligt i de smalle genrer som for eksempel heavy metal, visesang eller folkemusik, der aldrig når top 40. I stedet kan man opnå en stor trofasthed fra sit publikum, der gerne køber en cd som et minde fra koncerten. Det fortæller Mikael Højris, der er musik- og kontraktkonsulent i Dansk Musiker Forbund.\nDansk sprog til hele verden\nI øvelokalet skifter bandet mellem Helene Blums egne sange og albummets nyfortolkninger af gamle danske digte. Vi er i et sprogligt univers, der indeholder ord som blækhus og vår.\n- Jeg er jo en nostalgiker og en romantiker, erkender Helene Blum med et stort smil.\n- Jeg er jo meget interesseret i historien i sangene og historien bag ting. Vores historie, vores land og vores verdenshistorie, siger den 37-årige sangerinde.\nOg hun er godt tilfreds med sin salgsmetode, der går ud på et aktivt turnéliv og fysisk salg i både Danmark, USA, Tyskland og Japan. Sidste år blev et af hendes ældre albums genudgivet i Japan, hvor den blev sat til salg i en kæde af livsstilsbutikker.\nOg for tyskerne og japanerne betyder det ikke så meget, at sangene er på dansk. Snarere tværtimod.\n- De vil gerne have hele pakken. De vil gerne høre dansk musik og det danske sprog, har Helene Blum erfaret fra sine tidligere turnéer. Og så skader det nok ikke, at sangene bliver fremført af Helene Blums stemme.\nSangerinden prøver til gengæld at komme sit tyske publikum i møde ved at synge enkelte vers på tysk og fortælle under koncerterne, hvad sangene handler om.\nHelene Blum er vant til et aktivt turnéliv sammen med Harald Haugaard og deres to børn. 100 koncerter om året bliver det gerne til, og forårsplanen ligger klar. Det nye album skal præsenteres i både Danmark, Tyskland, Østrig og USA.\n- Så det bliver et godt travlt forår, hvor jeg glæder mig til at komme rundt med pladen og med bandet, siger hun.\nAlbummet 'Dråber af Tid' udkommer 1. februar med releasekoncert samme aften på Magasinet i Odense.


Artikler - Babyer og børn – alt hvad de har brug for\nEn række netbutikker sikrer fragt uden beregning\nDe fleste shops på nettet giver heldigvis en lang række forskellige løsninger til levering. En af de populære er i øjeblikket at få leveret til et udleveringssted, hvor det er meget fleksibelt at kunne hente produkterne når du har tid. Leveringsformen er jo ret...\nEn lang række outlets på nettet tilbyder i dag et hav af forskellige former for fragt. Det mest populære er p.t. pakkeshops, og så kan du blot gå forbi efter dine nye produkter når du har mulighed for det. Fragtmuligheden er jo vældig let, og i mange tilfælde...\nEn masse shops på nettet tildeler heldigvis diverse forskellige former for levering. Den mest populære er nu til dags at få bragt ordren til en pakkeshop, og så kan du bare gå forbi efter de nyindkøbte varer når det passer dig. Fragttypen er nemlig ultra enkel, og...\nEn masse internet foretagender yder dag-til-dag levering\nEn stor portion internet selskaber tilbyder nu om dage en lang række forskellige metoder til levering. En af favoritterne er for øjeblikket at få bragt ordren til en pakkeshop, fordi du på den måde nemt kan hente varerne når der er mulighed for det. Fragtformen er...\nMange gange den mest betalelige fragtmulighed\nEn hel del online outlets yder nu mange forskellige muligheder for fragt. En der er meget almindelig er nu til dags at få leveret til et afhentningssted, fordi det giver dig fuld fleksibilitet til at hente de nyindkøbte produkter når der er mulighed for det....\nEn række online varehuse giver på nuværende tidspunkt diverse fragtløsninger. En af favoritterne er nu til dags pakkeshops, fordi du dermed nemt kan hente de nyindkøbte produkter den dag der passer dig. Fragttypen er nemlig ultra gnidningsløs, og typisk ligeledes den...\nTemmelig mange online virksomheder foreslår på nuværende tidspunkt en lang række forskellige leveringsmetoder. En af de mest benyttede er nu til dags pakkeshoppen, og så henter du bare pakken når du har lyst. Den er altså yderst hensigtsmæssig, samt oftest ydermere...\nFlere netbutikker i Danmark giver nu om stunder alverdens leveringsmodeller. En af de mest almindelige er nu om dage at få leveret til et afhentningssted, fordi du så har fuld fleksibilitet til at hente varerne lige præcis når det passer ind i din kalender....\nMasser af e-forretninger frembyder nu om stunder en række forskellige fragtløsninger. En af de mest benyttede er nu om dage levering til en pakkeshop, og så skal du blot gå forbi efter dine nye varer når det passer ind i din kalender. Leveringsmetoden er altså i høj...\nEn stor portion outlets på nettet tildeler heldigvis alverdens fragtmetoder. Et hit er nu om dage pakkeshops, hvor du så selv henter de nyindkøbte varer lige præcis når det passer ind i din kalender. Metoden er altså særligt bekvem, samt endda ligeledes den mest...


As-Kcc.dk konkurrenter ⇒ 9 netshops der måske kan friste dig\nStørstedelen af online outlets som As-Kcc.dk tildeler til alt held et stort udvalg af fragtmuligheder. En yndling er nu til dags levering til et afhentningssted, fordi du så har fuld fleksibilitet til at hente de købte produkter fra As-Kcc når det passer dig. Leveringsmetoden er nemlig vældig smertefri, samt oftest tilmed den mindst kostelige mulighed for levering.\nDu kan på samme måde tænke over at få ordren sendt hjem til hvor du bor eller til din arbejdsplads. Metoden viser sig til tider en kende mere pebret, men tillige ualmindeligt let gængelig. Den mest prisbevidste fragttype vil dog utvivlsomt være at du selv henter produkterne, som jo stiller krav om at du er nær As-Kcc.dks hjemsted.\nFragtperioden er jo ret vigtig ifald man mangler dine nye produkter øjeblikkeligt, og med det formål er det uden tvivl væsentligt at du ser nærmere på den estimerede leveringsdato ved den aktuelle vare.\nTemmelig mange online firmaer frembyder 1 dags fragt på en række af deres varenumre, men vær obs på at det påkræver at ordren aflægges inden et fast klokkeslæt, således at de med sikkerhed kan nå at få varen ud af døren forud for at As-Kcc får fri.\nIndtil flere forretninger på nettet præsterer fragt uden beregning, men for det meste er det forudsat at du shopper for en konkret pris. Ellers skulle man overveje den mest betalelige metode til levering, der typisk – uafhængig om du er nær Randers, Lillerød eller Assens – vil blive at få leveret din pakke fra As-Kcc.dk til et afhentningssted.\nDet er jo efterhånden særligt uproblematisk for almindelige dødelige at analysere priser hos forskellige online outlets, og til tak har en lang række e-forhandlere set sig tvunget til at tvinge salgspriserne på produkterne – til drenge og piger, samt også til voksne – kolossalt, og endda nogle gange byde på levering uden beregning.\nTrods dette kan det immervæk vise sig udbytterigt at checke nogle forskellige forhandlere på nettet udover As-Kcc.dk efter udsalg forud for at du gennemfører din handel, sådan at du er sikker på at indhente den prisbilligste pris.\nMan skal alligevel huske på, at hvis en internet shop frembyder produkter til en pris som anses for usædvanlig god, så bør det undertiden være et symbol på en svindel shop. Køb med kort er heldigvis omfattet af en vedtægt, der støtter kunden overfor fup internet webshops.\nVi foreslår generelt kortkøb eller MobilePay. Som en alternativ mulighed bør du anvende en afbetalingsordning hos As-Kcc.dk som fx ViaBill, i tilfælde af at du efterspørger at godtgøre pengene ude i fremtiden.\nInden folk handler hos en butik kan de i virkeligheden have øje for webshoppens forretningsvilkår, dog er det gerne ikke særlig interessant.\nEt nemmere alternativ kan derfor være at efterse om As-Kcc er godkendt af e-mærket, fordi det bør være en forsikring om at webbutikken imødekommer de officielle regler, og at online forretningen regelmæssigt gennemses af sagkyndige der kender til de gældende regulativer. Desuden får du chance for opbakning, såfremt du får problemer ved din shopping.\nForuden dette er det fornuftigt at du er hensynstagende til de mest basale reglementer der har indflydelse på handlen, for eksempel hvilken byttepolitik As-Kcc.dk tilsikrer. I den forbindelse er det samtidig relevant, at man når som helst beholder ens e-mail kvittering, så man fremadrettet kan bevise købet, uafhængig om du søger et produkt til en dreng eller pige.\nTrustpilot forærer dig ganske nyttige løsninger til at verificere en hel del forhenværende forbrugeres vurderinger og derfor foreslår vi, at du evaluerer As-Kccs anmeldelser inden du bestiller.\nFacebook medfører lignende temmelig pålidelige løsninger til at få indsigt i As-Kcc.dks kundetilfredshed. I øvrigt er der mange firmaer på nettet som giver folk mulighed for at udfærdige en vurdering af ordreforløbet, hvilket tilmed må udnyttes til at danne dig et indtryk af tilfredsheden hos kunderne.\nHjemmesiden finansieres af reklamer. Vi har tætte samarbejder med en hel del e-firmaer når vi fremviser forretningernes tilbud, og opnår godtgørelse under forudsætning af at den besøgende vi sender videre fuldfører et køb.\nViden omkring varer og e-firmaer opretholdes fra tid til anden, men vi kan ikke stilles ansvarlig for korrektioner der kan være iværksat siden vi sidst opdaterede de viste data.


En masse online forhandlere yder nu til dags et hav af forskellige leveringsmodeller. En af dem der er mest anvendt er for øjeblikket levering til et afhentningssted, som giver dig fleksibiliteten til at hente ordren når du har lyst. Leveringsmetoden er altså ualmindeligt gnidningsløs, samt typisk endda den mest prisbevidste fragtform.\nDu kan omvendt foretrække at få pakken leveret hjem til dig privat eller ud til dit arbejde. Fragtformen er godt nok lidt mere omkostningsfuld, men derudover rigtig let. Den mest letkøbte leveringsversion af vil dog i de fleste tilfælde være at hente varerne selv, men dette afhænger af at du lever nærved online virksomhedens hjemsted.\nFragtperioden kan vise sig at være ultra vital hvis du mangler varen inden for kort tid, og af den grund er det altså passende at vi ser den forventede leveringsdato på den aktuelle vare.\nEn række internet forretninger giver løfte om muligheden for dag-til-dag levering på en lang række af deres produkter, hvilket dog påkræver at ordren aflægges før et bestemt klokkeslæt, så de har en chance for at nå at få ordnet forud for at lagerpersonalet tager hjem.\nEn række webshops garanterer levering uden betaling, men for det meste er det kun gældende hvis der indkøbes for en konkret pris. I øvrigt må du udse dig den mindst kostelige mulighed for fragt, som tit – uafhængig om du bor i Odense, Slagelse eller Lemvig – er at få kørt dine produkter til et udleveringssted.\nDet er i dag i høj grad ligetil for købere at finde frem til de bedste priser på på forskellige butikker på nettet, og af den grund har masser af internet virksomheder ikke kunne slippe for at formindske salgspriserne på deres varer – til babyer og børn, og ligeledes også til voksne – betragteligt, og endda nogle gange love levering uden beregning.\nMen det kan immervæk vise sig lønsomt at studere visse netshops efter udsalg inden du køber, således at du er garanteret at få den bedste pris.\nDu må alligevel være klar over, at ifald en internet virksomhed udbyder til salg for en udsalgspris der kan virke helt ekstremt lav, er det tit være et signal om en falsk online butik. Kortbestillinger er heldigvis omsluttet af en vedtægt, der dækker folk overfor snydagtige internet selskaber.\nVi foreslår generelt bestillinger med kort eller MobilePay. Alternativt burde du vælge et tilbud fra fx ViaBill, hvis du har til hensigt at afdrage pengene over flere uger.\nForinden nogen køber på en webbutik kunne man de facto tyde netbutikkens forretningsbetingelser, det er dog undertiden ikke særlig morsomt.\nEn anden valgmulighed kunne måske være at efterse hvorvidt online forretningen er e-mærke tilsluttet, fordi det bør være et signal om at webbutikken efterfølger dansk lovgivning, udover at e-firmaet jævnligt vurderes af fagmænd som har meget erfaring med reglementet på området. Derudover tilbydes du anledning til hjælpende service, hvis du får problemstillinger i processen med dit køb.\nHerudover slår vi et slag for at du er på vagt for de primære bestemmelser der kan spille ind i forbindelse med købet, som fx den returret på e-forhandleren kører med. I den relation er det samtidig essesentielt, at man til enhver tid gemmer sin faktura, således man en anden gang vil kunne bevise sin shopping, hvad end man er herre eller dame.\nTrustpilot fører til immervæk habile muligheder for at fortolke diverse aktuelle kunders erfaringer og derved er det at foretrække, at du analyserer online butikkens anmeldelser før du bestiller.\nFacebook resulterer i tilsvarende nogenlunde troværdige chancer for at få indtryk af e-butikkens troværdighed. Tilmed er der endda online firmaer hvor kunder kan afgive en bedømmelse af købsoplevelsen, som tilmed burde drages fordel af til at vurdere kundetilfredsheden.\nVores side er finansieret af indtægter fra reklamer. Vi samarbejder med en gruppe af forretninger på nettet eftersom vi promoverer firmaernes tilbud, og får provision om de besøgende vi sender videre foretager en ordre.\nVejledning omkring og firmaer på nettet opdateres ofte, men vi tager ikke ansvar for modifikationer der kan være udført siden vi senest opdaterede sidens data.


ULF Forældreforløb - Udviklingshæmmedes Landsforbund\nMålgruppen for ULF Forældreforløb er sårbare unge og unge med særlige behov, som ønsker at prøve forældrerollen inden de tager stilling til, om de er parate til at blive forældre. Vi ønsker, at de unge, med forløbet, opnår et realistisk grundlag, at træffe deres beslutning på.\nForløbet skal ses som et læringsredskab for de unge, hvorved de opnår erfaringer i forhold til, hvad det vil sige at være forældre.\nPå egen krop prøver de unge, hvad det vil sige, at skulle have ansvaret for et barn døgnets 24 timer. Den eller de unge låner en babysimulator, som har fysiske behov som er baseret på behov fra et spædbarn. Behovene er sult, bleskift, bøvse, trøstes og vugges.\nVI arbejder ud fra en anerkendende tilgang, hvor respekten for den unge er i fokus. Vi møder den unge der hvor vedkommende er, og lader den unge selv nå frem til sine erkendelser. Der skabes et rum hvor den unge har muligheden for, at afprøve drømmen om, at blive forældre.\n1) En forberedelse til forældrerollen: hvor der arbejdes med faktorer, som har betydning for et barns trivsel og udvikling. Der tales bl.a. om hvad forældrerollen indebærer og den unges tanker og drømme italesættes og synliggøres.\n2) Den unge låner en babysimulator, og skal i den følgende tid passe barnet. Simulatoren indstilles til at agere som et rigtigt spædbarn, så oplevelsen bliver så realistisk så muligt.\n3) Forløbet afrundes sammen med den unge og der følges op på den unges oplevelser af forældrerollen.\nVi hjælper også STU-skoler og produktionsskoler i gang med at tilbyde forældreforløb på skemaet.\nDu kan downloade løsbladet om Forældreforløbet her\nHer kan du læse evaluering af projektet\nBilag 1: Her kan du se rapporten fra NVIE, for projektet ”At være forældre”\nBilag 2: Centrale spørgsmål\nBilag 3: Undervisningsplan


Sommerhus - 6 personer - Sandskærvej - Løjt - 6200 - Aabenraa - 160-C1123 - SommerhuseDanmark.dk\nEmne nr.: 160-C1123\nDette dejlige sommerhus ligger ved Løjt Feriecenter tæt på den lavvandede, børnevenlige strand. Huset er i to etager og der er terrasser på begge sider af huset, på den ene kan I sidde og nyde den skønne havudsigt. På 1. sal er der toilet og stue i forbindelse med køkkenet, og et soveværelse med to sovepladser. Via den indvendige trappe, kommer I ned i kælderetagen med to gode soveværelser og det store badeværelse med spabad og adgang til saunaen. Herfra er der også udgang til terrasse.\nFerie er tid til hyggelige aktiviteter med familien, dette sommerhus er et perfekte udgangspunkt til den aktive ferie. Tag en svømmetur i centerets udendørs pool eller hvad med en dyst i bordtennis? Leg med børnene på den store legeplads lige ved siden af minigolfbanen eller hvad med bare at dase på stranden? Mulighederne er mange.\nSommerhusene ved Løjt Feriecenter ligger i et særdeles naturskønt område, på toppen af en bakke, hvor de fleste huse har panoramaudsigt ud over skov og vand. Området byder også på en stor legeplads og swimmingpool (åben i perioden 15. maj - 1. oktober). Efter denne dato kan I tage til det lokale badeland i Aabenraa, hvor I også kan udforske den skønne købstad med gågade, havnemiljø og et udvalg af butikker. Der er heller ikke langt til Oplevelsesparken Universe, hvor både børn og voksne kan få deres videbegær stillet. I kan også besøge alle børns paradis Jump-A-Lot i Rødekro, med masser af indendørs og udendørs aktiviteter.\nTerrasse el. lignende 53m2


Her føler jeg mig fri | Familie Journal\nHun sidder i sin lastbil fem dage om ugen, bruger Drømmekage fra Brovst som bestikkelse, og hun kan bakke med et 37 meter langt betonelement på ladet. Kort sagt: Pernille Juhl elsker sit job som lastbilchauffør.\nOnsdag, 8. juni 2022 - 15:00 - AF GRETA JOHANNSEN. FOTO: JESPER SUNESEN\n”Tag skoene af, eller næsen siger knæk”, står der på inder-siden af døren, og så er man advaret. Man skulle også være et fjols, hvis man havde beskidte sko på, når man steg ind i førerhuset på Pernilles Scania med de røde gardiner og det fine gulvtæppe. Det her er Pernilles arbejdsplads, stue, soveværelse og køkken, og her følger man hendes regler.\nPernille Juhl har så vidt vides aldrig slået på nogen. Men hun har kæmpet for at få lige præcis det her job som lastbilchauffør, for der er stadig nogle, der mener, at kvinder hører hjemme i et køkken og ikke bag rattet på en lastbil, der kører med alt, hvad der er højt, bredt, langt og tungt.\nNår Pernille ruller fra Hobro med retning mod København, er det et barnelæs, hvis hun sammen med lastbilen kun vejer 44 ton. Det er heller ikke et problemat have et 37 meter langt betonelement på ladet, for det er det, hun laver: Hun kører lastbil og tit og ofte særtransport, ligesom andre lastbilchauffører rundt omkring i landet gør. De fleste af dem er mænd, men der er omkring 200 kvindelige chauffører i Danmark, og det job har været Pernilles drøm, siden hun var en lille pige.\nRigtige kvinder har mange boremaskiner\n– Jeg er født med et hørehandicap. Som barn var jeg ked af det, men det er jo bare sådan, det er, og jeg vidste meget tidligt, at jeg gerne ville arbejde ude blandt andre, og det skulle være enten som tjener eller lastbilchauffør. Jeg bruger høreapparater, og jeg er god til mundaflæsning, men jeg har brug for, at der også er nogle timer med stilhed hver dag, ellers er det alt for anstrengende, fordi jeg skal koncentrere mig så meget om at høre, når jeg er sammen med andre. Samtidig ville jeg helst have så meget frihed som muligt i min arbejdsdag, og da min storebror kom i lære som lastvognsmekaniker i Vamdrup, var jeg sommetider med på arbejde. Her så jeg de store lastbiler, og så var jeg helt solgt: Jeg ville være lastbilchauffør, siger Pernille.\nHun blev ansat som pladsmand der, hvor broderen arbejdede. I første omgang skulle hun klargøre biler. Det gik godt, og et halvt år senere, i november 2014, hjalp firmaet hende med at få det store kørekort, og så kom hun i lære i januar 2015. Alt gik godt, og Pernille blev ansat, da hun var udlært.\nDer har været en del, der er kommet med smarte bemærkninger om kvinder som lastbilchauffører, men så må de tale så højt, at hun kan høre det, som hun siger. Og så får de også et svar på tiltale.\nFra spirituel skeptiker til håbefuld\nKvinder bakker bare\n– Der er efterhånden en del kvindelige chauffører, men jeg oplever da stadigvæk, at de tror, jeg er chaufførens kæreste, når jeg kommer ind på kontoret med papirerne. ”Bare send chaufføren ind”, siger de så, og jeg kan jo kun svare, at jeg allerede står her. Så griner vi lidt af det, for det er da bare sjovt.\nDet, der kan irritere hende, er bemærkningen om, at kvinder ikke kan bakke.\n– Men hvorfor skulle vi ikke kunne bakke? Mænd er vel heller ikke født med evnen til at kunne bakke, siger hun.\nOg nej. Det er mænd ikke. Det er nok de færreste, der bare lige kan bakke med et 37 meter langt betonelement på bagsmækken, men det kan Pernille. Det var svært første gang, syntes hun, men hun sagde det ikke til nogen. Hun gjorde det bare, for hun vil ikke sige nej. Hun vil lære alt og kunne alt, intet mindre. Derfor måtte hun også videre til andre firmaer, da hun var udlært.\nBrev til Puk: Hun er en anden på de sociale medier\nHun er netop fyldt 30 år. Hun har været på landevejene i syv år nu, og hun har arbejdet i et par forskellige firmaer, kørt DAF, Volvo og nu Scania. Hun har kørt med alt fra blomster og paller til betonelementer, og hun har været de fleste steder i Danmark. Hun elsker stadig biler, og der er forskel på dem.\n– Min DAF var en værre ”rundetrunte”, gammel og slidt. Volvoen var okay, men min Scania er bare det vildeste, siger hun. Det er også derfor, hun har en tatovering af sin smukke Scania V8 med ordene ”Venlighed er et sprog alle forstår” nedenunder.\nPernille er et meget venligt menneske. Også når hun er kørt fra Hobro til København, sætter samtlige blinklys i gang på lastbilen og parkerer, og der så trods alt suser en cyklist lige ind i hendes bildør, fordi han simpelthen overså 44 ton lastbil. ”Har du ikke en familie, du skal hjem til,” som hun sagde til ham, mens hun hjalp ham op og børstede ham af, inden han heldigvis uskadt kunne springe på cyklen igen.\nPuks brevkasse: Min mand føler sig svigtet af sine forældre\nLokker med kage\n”Rute 888” kalder kollegerne hende. Hun er på Sjælland flere gange om ugen med elementer eller andet gods fra Jylland. Hun tror ikke meget på gps’en, hun er som en brevdue, der finder vej uden moderne teknik, for den kan også lede en på afveje. Som dengang Pernille endnu satte sin lid til gps’en og derfor måtte bakke på en cykelsti langt oppe i Sverige med et læs blomster bagpå.\nSelv om der ikke længere er tunge løft eller manuelt arbejde i arbejdet som chauffør, er der alligevel nogle ting, Pernille skal have hjælp til, lige som hendes mandlige kolleger. Til gengæld har hun et hemmeligt våben, der altid virker: Hjemmebagt kage.\n– Du kan få mænd på en byggeplads til at hjælpe med alt, hvis bare du har Drømmekage fra Brovst nok, som hun siger.\nPernille er kun hjemme i weekenderne, for hun vil faktisk helst sove i sin bil om natten i ugens løb i stedet for at køre frem og tilbage til Rødding. Også derfor er hendes rullende hjem indrettet rigtig fint.\n– Jeg har en god køje, gardiner og gulvtæppe, en slikskål i skuffen og mit Familie Journal, som jeg læser i om aftenen, inden jeg går til ro. Jeg mangler ikke noget, forsikrer hun. Menuen står tit på kopnudler eller pizza, hvis hun er i København, for der har hun fundet et sted med særlig gode pizzaer. Men hun sørger også for at få motion.\n– Jeg får mine 10.000 skridt om dagen, og jeg har et sjippetov med i sidelommen på bilen, så jeg gør, hvad jeg kan for at holde mig i form.\nKærester har hun haft, og måske kommer der én igen på et tidspunkt, men indtil videre vil hun bare gerne bestemme over sig selv, både i lastbilen og i sit eget hus. Hårdt presset siger hun, at en eventuel kæreste bare skal være sød og rar, men at det nok bliver lidt vanskeligt.\nVi kan sagtens selv\n– Jeg er jo på hjul det meste af dagen, og jeg tror ikke, der er så mange mænd, der synes, det er fedt, at kæresten er ude fem dage om ugen. Hvis han så selv er lastbilchauffør med de samme arbejdstider, så ser vi jo alligevel aldrig hinanden, så jeg ved ikke rigtig. Det vil tiden vise, siger hun.\n– Min store drøm er at køre nogle flere ture til udlandet. Jeg var på en tur til Holland, og det var så smukt at køre turen derned og se blomstermarkerne og møllerne, nøjagtig som jeg havde forestillet mig det. Men det bedste er, at jeg føler mig fri, når jeg sidder her i min bil.


Når drenge vil være drenge - Cana Buttenschøn\nNår drenge vil være drenge\nHverdag – 21. september 2014\nFørst, dejligt at I læser med – jeg nyder at læse alle kommetarer og vil glæde mig til, næste gang jeg kan snige mig på shopping, at vise mine indkøb frem til Jer 🙂\nDagen i dag startede tidligt, hurra (funnybutnotfunny!) og jeg har derfor haft ekstrameget tid med min store dreng imens den lille tog en morgen/formiddagsskraber.\nDa min store dreng startede i børnehaven var det på mange måder starten på en ny æra i hans liv.\nBlandt meget andet, blev han nu opmærksom på kønsforskelle; set i børnehøjde, naturligvis. Pludselig blev der gjort forskel på om ting var “seje” eller (bare) “søde”, som Jens oftest vil negligere det til at være. Sød, altså.Ord som pigefarver/drengefarver blev en fast del af hverdagen, ligesom Jens pludselig blev enormt bevidst omkring valg af tøj. Det skal helst være med store print af seje ting.\nEn aften kort efter Jens var begyndt i børnehave var vi på restaurant hvor der tilfældigvis også var en fedladen skaldet mand med et kæmpemæssigt Iron Maiden print bag på sin sorte t-shirt – i ved den type som jeg (fordomsfuld som jeg er) måske tror har for meget (eller måske i virkeligheden for lidt) testosteron i kroppen, er vild med motorcykler og værkstedskalendre. Jens var vild med ham! Eller altså, i hvert fald med hans udseende, for han fik under ingen omstændigheder lov til at antaste manden for sin neurotiske mor.\nDet er jo ikke fordi der overhovedet er noget i vejen med det, eller med den type mand, men min lille dreng, som i min verden hidtil havde været et rent lille væsen uden forudintagethed (modsat moderen), var nu blevet sådan en, som ikke længere affandt sig med at være sød. Han ville være sej. Være farlig. (Have ufatteligt dårlig smag, udfra mine kriterier at dømme). Min lille dreng var blevet – ja en “rigtig” dreng.\nJeg som altid har sagt at vores børn bliver som vi opdrager dem – og så får jeg selv sådan et stereotypt barn, som er vild med spiderman, ninja turtles og pirater. For det har han lært at han skal være. De sociale spilleregler er ikke længere begrænset til hjemmet eller de trygge rammer hos en dagplejer, for min lille store dreng. Han er for alvor trådt ind i vores (lokal)samfund og mestrer – måske heldigvis – at udfylde den rolle han forventes at have til UG med kryds og slange.\nDerfor gør det mig sådan lidt ekstraglad, når han derhjemme foreslår at vi skal lave perleplader og så sirligt sætter sig hen og lægger perler i timevis. Det gør mig glad, at han trods alt – i sin trygge base herhjemme – bare gør som han føler for, uanset om det er en “pigeleg” eller en “drengeleg”.\nHvis du har lyst, kan du følge med på facebook, instagram og bloglovin 🙂\n21. september 2014 kl. 17:01\nJa, hej, må man godt blande sig selvom man ikke har nogle børn? Tilgengæld har jeg en masse forestillinger/forventninger til, hvordan jeg selv vil opdrage mine fremtidsbørn 😀\nJeg er også helt med på den der med, at der ikke findes pige- eller drengeting og jeg gør alt hvad der står i min magt for at behandle børn på præcis samme måde. Det er godt nok let at falde ned i “hvor er du fin”-fælden med piger, og “hvor er du sej”-fælden med drenge og jeg tror bare, man gør det helt ubevist. Også bare måden man leger med dem på. Jeg er faster til en dreng, der ELSKER biler og hans forældre leger vildt og voldsomt med ham. Mon de også havde kastet sådan rundt med ham, hvis han var en pige?\nDesværre bliver det ved resten af livet, da jeg er en pige, der elsker lyserødt og ting der glitrer, men også interesserer mig og har viden om ting, der typisk er “drengeting”, hvilket kommer totalt bag på folk.\n21. september 2014 kl. 17:05\nHov, det minder mig forresten om et indlæg jeg skrev på min blog engang, der også handler om det med køn, når man er blevet voksen\n21. september 2014 kl. 18:14\nGanske interessant indlæg om opdragelse og kønsroller hos børn. Min nevø på 5 og niece på 2år er også gode eksempeler på at børns personlighed nogle gange trumfer selv en kønsrolle-fri opdragelse. Han er den sensitive, stille og refleksive dreng som elsker perler og at male og først ved hans børnehave start har han tillagt sig interesse for pirater og biler. Hans lillesøster har fra starten været lige modsat, hun hopper, springer i møblerne og klatre rundt. Har det bedst når hendes far svinger hende rundt i luften eller har hende med i værkstedet. Pudsigt nok efter sin start i dagpleje måtte hendes mor sande at hende og mandens gennemgående kønsneutale opdragelse måtte vige for prinsesse fascination og lyserøde kjoler.\nNår alt kommer til alt kan man vel kun opdrage sine børn med et godt værdisæt og en masse kærlighed så de ved er perfekte præcis som de er. Det er ihvertfald min strategi for mine kommende fremtidsbørn 🙂\n21. september 2014 kl. 20:31\nSikke dog en herlig kommentar, Marianne! Jeg tror du har ret. Kærligheden er i virkeligheden det eneste som betyder noget. Alt andet er ligegyldigt.


Kriminalpræventiv undervisning rykker ind i skolerne\nSSP København lancerer en ny kriminalpræventiv undervisningsguide til brug for undervisere på skolerne. Målet er at hjælpe unge fra 4. til 9. kl. til et kriminalitetsfrit ungdomsliv gennem undervisning, adfærdspåvirkende metoder, budskaber og fakta.\nNyhed | Af: Lise Kragh Hansen, SSP Sekretariatet 11. december 2015\n”Undersøgelser viser, at en tidlig indsats overfor kriminalitet har størst effekt. Erfaringer fra vores kampagner og indsatser i København viser os, at skolen er en god platform til at præge de unges holdninger og adfærd”, siger Tommy Laursen, sekretariatschef i SSP København. Til det formål har SSP København udviklet en kriminalpræventiv guide til undervisningen på mellemtrinet eller i udskolingen på skoler i København. Guiden er en hjemmeside, der inspirerer til undervisningstemaer og guider videre til undervisningsideer: ”Overordnet skal guiden medvirke til, at SSP København kan leve op til Københavns Kommunes og Københavns Politi fælles målsætning om, at ungdomskriminaliteten skal fortsætte med at falde”, fortæller Tommy Laursen.\nTemaerne i den kriminalpræventive undervisningsguide er unge og sociale medier, butikstyveri, ungdomsvold, hash og alkohol, men det er ikke ligegyldigt på hvilken skole og på hvilket klassetrin, underviseren tager et emne op. SSP konsulent Michael Langholm forklarer: ”De valgte emner vil have relevans i de fleste bydele i København, men det er op til det enkelte lokale SSP udvalg eller skole at se på, hvad der giver mening for dem at tage op i en undervisningssammenhæng. Og beslutter man sig for at lave et undervisningsforløb med fx hash som tema er det vigtigt, at man tilrettelægger sin undervisning og sine budskaber i forhold til de unges alder”.Forældrene må også på banen Guiden er tænkt sammen med de nye læringsmål for folkeskolerne, og gør det nemt for underviseren at få et overblik over, hvilke læringsmål der kan opnås ved den kriminalpræventive undervisning. Samtidig er der lavet en række opmærksomhedspunkter til underviseren. Det kan fx være at have opmærksomheden rettet mod forældrene og indtænkt dem i forhold til fælles festpolitik og holdninger til, hvordan de unge undgår rusmidler til klassefesten, eller at forældrene skal gå i dialog med deres børn om deres adfærd på de sociale medier.”Der skal sættes ind på mange fronter i forhold til at forebygge kriminalitet. Underviseren kan gøre sit, og SSP’ere kan gøre en masse på tværs af flere forvaltninger og politi, men forældre kan også gøre rigtig meget”, pointerer Michael Langholm.\nSådan opfører klassekammeraterne sig\nDer er et utal af måder at gå til den kriminalpræventive undervisning på. Det vidner de mange kreative undervisningsideer, guiden linker til hos fx Red Barnet, Det Kriminalpræventive Råd eller Kræftens Bekæmpelse. To metoder går dog igen under alle de kriminalpræventive temaer, SSP København selv anbefaler på hjemmesiden, nemlig ”ung til ung kommunikation” og social pejling. ”Vi har erfaring for, at hvis unge kommunikerer indbyrdes om det negative i at begå kriminalitet, kan det være med til at påvirke adfærden hos de unge. Og hvis underviseren samtidig gennem øvelser eller lignende kan gøre det synligt for de unge, hvordan flertallet opfører sig, har det også en præventiv effekt. For unge vil dybest set gerne være ligesom andre unge, og efterligner den adfærd, de tror, flertallet har. Det er der evidens for virker inden for den disciplin, der hedder social pejling, forklarer Tommy Laursen.\nSSP København er et kriminalpræventivt samarbejde, der har til formål at forebygge kriminalitet blandt børn og unge i alderen 10 til 25 år i København. Samarbejdsparterne består af Socialforvaltningen, Børne- og Ungdomsforvaltningen, Kultur- og Fritidsforvaltningen, Beskæftigelses- og Integrationsforvaltningen, Københavns Politi samt Kriminalforsorgen.


Dyrere at rejse i påsken - Trendsandtravel.dk\nDyrere at rejse i påsken\nLondon er ikke længere danskernes erklærede topfavorit til at tage på påskeferie. Den britiske hovedstad er stadig med i Top-3, men er i år blevet overhalet af Paris og Malaga.\nDet viser de seneste nye tal fra rejsesøgemaskinen momondo. De afslører også, at prisen på flybilletter er steget markant i de seneste par år.\nSammenligner man en rejse til Paris med påsken sidste år, er prisen 78 procent højere. I forhold til samme tidspunkt i 2019 – altså før Corona – er stigningen på 30 procent.\nMange danskere drømmer om en hyggelig forårs-stemning i påsken som her på Boulevard Saint Germain i Paris. (Foto: Getty Images / momondo)\nDer er dog stadig flybilletter til overkommelige priser at finde, hvis man vil væk fra det lunefulde danske forår og i stedet på en frisk tur til en europæisk storby. F.eks. kan man finde billetter til Milano og Amsterdam tur/retur i påsken til under 1.000 kroner.\nHos momondo kan man se, at danskerne for alvor har fået lyst til at rejse igen, og det har været med til at presse priserne med i vejret. De ekstremt høje brændstof-priser kan også have en del af skylden.\n”Forår og påske er traditionelt et af danskernes foretrukne tidspunkter til at besøge europæiske storbyer. Det kan vi også se i vores søgninger i år, hvor Paris ligger helt i top,” siger Per Christiansen. Han er momondos danske talsmand.\n”Mange danskere længes efter varme og sol. Derfor oplever vi ekstra mange søgninger på storbyer sydpå som f.eks. Malaga, Rom og Barcelona, hvor der næsten er garanti for sol, højere temperaturer og forårsfornemmelser,” fortsætter han.\nPris-udviklingen i påsken i de seneste par år på flybilletter fra København til de fem mest populære storbyer i Europa. (Grafik: momondo.dk)\nSkulle man i øvrigt allerede drømme om at rejse afsted i påskeferien 2023, er det værd at huske at booke flybilletter omkring 12 uger før afrejse. Ifølge momondo er tre måneder før det billigste tidspunkt at købe rejser.\nTal i denne artikel bygger på flysøgningder, der er foretaget på momondo.dk i perioden fra den 1. februar og til den 13. marts 2022. Den bestilte afrejse ligger fra den 8. til den 18. april. Priserne er et gennemsnit på returrejser på Economy Class og kan variere….\n(Indledningsfoto til artiklen: Getty Images / momondo)\nMoskva genåbner for flyrejserFlyv i glade striber\n5. april 2022\tAnalyser, Rejser, Trendsmomondo, påskerejser


“Giganternes fald” alıntıları – Ken Follett adlı yazardan — Bookmate\n💡Çok Şey Öğrendim13\nOle Jørn Hansenalıntı yaptı8 ay önce\nEngland og Tyskland har mange grunde til at ryge i totterne på hinanden.“\nWalter vendte sig om mod ham. „Nævn en, tak.“\nGus pustede røg ud. „Deres rivaliserende flåder.“\nden høje, unge amerikaner, der sad og talte med hertuginden. Hans navn var Gus Dewar, og hans far, en senator, var en af den amerikanske præsident Woodrow Wilsons nærmeste rådgivere\nMå jeg præsentere min fætter Robert Graf von Ulrich,“ sagde Walter. ‘Graf’ var tysk og betød greve, vidste Ethel. „Han er militærattaché ved den østrigske ambassade\nHerr Walter von Ulrich, en af Fitz’ gamle skolekammerater, som plejede at holde ferie her. Nu er han diplomat ved den tyske ambassade i London\nMartin Anthony Chröisalıntı yaptı8 ay önce\n„Jeg kan telegrafere til admiral Fletcher og bede ham forhindre det og desuden besætte toldkontoret“\nSteffen Høgsbergalıntı yaptı9 ay önce\nHun havde forfærdelig meget om ørerne.\nErik Hansenalıntı yaptı9 ay önce\nHan tog et kraftben og lagde det i gryden og hældte derefter vand ved. Så rensede han en roe og begyndte at skive den ned i gryden. Han fangede Katarinas blik og så overraskelse i det. „Lavede din far også mad?“ spurgte hun.\n„Nej,“ svarede Grigorij, og i et lynglimt blev han ført tilbage til elleveårsalderen. De grufulde minder om fyrstinde Bea lod sig ikke længere undertrykke. Han stillede gryden fra sig på bordet og satte sig så tungt på sengekanten og begravede overvældet af sorg ansigtet i hænderne. „Nej,“ sagde han. „Min far lavede ikke mad.“\nDe ankom til landsbyen ved daggry: kaptajnen i den lokale landmilits og seks ryttere. Lige så snart mor hørte hestehovene, løftede hun Lev op i armene. Han var seks år gammel og tung, men mor var bredskuldret og havde stærke arme. Hun tog Grigorij i hånden og løb ud af huset. Rytterne blev anført af landsbyens ældste, der måtte have ventet på dem i udkanten af landsbyen. Eftersom der kun var den ene dør, var det umuligt for Grigorijs familie at skjule sig, og så snart de kom til syne, sporede soldaterne deres heste.\nMor stormede rundt om hjørnet, så høns spredtes for alle vinde, og geden blev så bange, at den rev tøjrerebet op af jorden og ligeledes løb sin vej.\nthomas38530alıntı yaptıgeçen yıl\nGus talte fransk og blev derfor naturligt nok forbindelsesofficer.\nHeidi Schoubo Scherningalıntı yaptıgeçen yıl\n„Gus Dewar så ud til at være glad for dig.“\n„Min far ville elske det\nLinda Jeppesenalıntı yaptıgeçen yıl\nDu har kun kendt hende en time. Det, hun vil have af dig, er ikke kærlighed, men et lån, et arbejde og et sted at sove.\nDorit Ottendalalıntı yaptıgeçen yıl\nLevs barn, selvfølgelig.\n„Jeg venter barn,“ sagde hun og brast i gråd.\nMargrethe Ingemanalıntı yaptıgeçen yıl\nbagefter delte de rovet. Det var vigtigt ikke at overspille sine kort, de andre skulle også vinde en gang imellem. Hvis de blev afsløret i kortsnyd, betød det ikke blot en brat afslutning på spillet, men minearbejderne ville formentlig også slå Lev ihjel. Pengene hobede sig derfor kun langsomt op, og Lev havde ikke råd til at takke nej til et gratis måltid mad.\nPræsten blev altid hentet ved stationen af jarlens chauffør\nEbbe Søndergaardalıntı yaptı4 yıl önce\nk med hinanden i hånden gennem den nyfaldne sne af sted til en kir\nstrejke for at få indført en otte timers arbejdsdag og retten til at danne fagforeninger. Om morgenen den niende dag tog de deres bedste tøj på og gik med hinanden i hånden gennem den nyfaldne sne af sted til en kirke i næ


Hvad er personlig rigdom? – Finansiering\nPersonlig rigdom er den samlede værdi af en bestemt person aktiver og ejendele. Hvad er og ikke er personlig rigdom virker meget ligetil, men det kan være en forbavsende kompliceret. I de fleste tilfælde, er personlig formue opdeles i tre områder\nlikvide aktiver, værdi af ejendele og gæld. Når en virksomhed anses for en person, som regeringen, de aktiver, der hører til virksomheden, er teknisk set ikke personlige rigdom, selv til virksomhedens ejer.\nDet første aspekt af personlige formue er, hvad der er og ikke er en person. En enkelt menneske er en person, uanset situationen, og alt af værdi, der direkte tilhører ham anses for personlig rigdom. Denne linje begynder at sløre, når en virksomhed ejer poster. Visse virksomhedstyper, især virksomheder, der anses for folk af regeringen. Disse virksomheder har deres egen ejendom, og der kan ikke indgå direkte i en anden persons rigdom.\nDet næste aspekt er en egentlig definition af rigdom. Den første del af rigdom er likvide aktiver. Et aktiv er flydende, når det er rigtige penge eller kan være omsat til penge uden tab eller udvidet tidsramme. For eksempel er penge i en bank konto væske, men pengene i en livrente er det ikke. Banken penge kan trækkes tilbage til enhver tid at give rigtige penge. Pengene i den livrente er bundet op med det program, så den er tilgængelig kun gennem at manipulere med livrente selv.\nVærdien af de enkelte ejendele er det næste hoved aspekt af personlig rigdom\npå mange måder, er det værdien af ikke-likvide aktiver. Denne kategori er fyldt med ting af værdi, der ikke kan omsættes til faktiske penge hurtigt, såsom fast ejendom, biler eller langsigtede investeringer. I dette tilfælde er værdien af en personlig besiddelse defineret som den pris, som personen skulle betale for at erstatte dette punkt på ethvert givet tidspunkt. Ofte er denne værdi får en procentuel reduktion efter det er optalt til at repræsentere straffen for hurtigt at konvertere ikke-likvide aktiver til penge.\nDet sidste store aspekt af personlig rigdom er gæld, både dem, der skylder den person, og dem, den person skylder. Når en person skylder penge, er, at beløbet trækkes fra hans rigdom\nhvis folk ejer de enkelte penge, så det er føjet til hans rigdom. Generelt vil en gæld får en procentuel ændring og en, der repræsenterer den tid og indsats for at betale eller indsamling af gæld.\nGæld er ofte brugt som en måde at fudging rigdom totaler da de er meget nemme at sætte op. Hvis en person ønsker at skjule penge eller gøre det synes som om, han har mere end han faktisk gør, er det nemt at flytte en stor sum likvide aktiver, før vurderingen, og derefter flytte den tilbage efter. Dette er en almindelig måde af lav-Balling en virksomheds skattemæssig værdi.\n← Hvad er et udskudt Del?\nHvad er genanskaffelsesværdien? →


Aktiviteter sammen - og ikke hver for sig! - sn.dk - Sorø\nDe to repræsentanter for Sorø Byløb og Maratonsang, Margit Nielsen og Erik Lindsø, glæder sig til at få »rystet« corona-nerverne af deltagerne, og »næsten« gennemføre arrangementerne som vanligt. Foto: Merete Jensen\nArtiklen: Aktiviteter sammen - og ikke hver for sig!\nAktiviteter sammen - og ikke hver for sig!\nEfter den senere tids mange coronaaflysninger, er det på tide - for en stund - at ryste coronaen af sig og nyde Sorø Byløb og Maratonsang i skøn forening.\nSorø - 04. august 2021 kl. 10:10\nHøj puls, smuk natur, glade mennesker, fællessang og folkefest. Det lyder næsten som fra en »svunden tid«, men lørdag den 14. august vil Sorø atter genlyde af glade mennesker, når der indbydes til Sorø Byløb og Maratonsang. To arrangementer i fint parløb - akkurat som i 2018.\n- Vi ved, at der er rigtig mange mennesker, der snart trænger til at opleve en form for normalitet. Derfor opfordrer vi til, at man tager en pårørende - eller hele familien med på én af ruterne. Hvis man vælger »Walk & Talk« kan man sagtens forcere de 3,2 kilometer i kørestol eller på el-scooter, og samtidig få en skøn oplevelse sammen med andre, siger løbsleder Margit Nielsen.\nMidtbyen spærres af\nLøbet starter og slutter ved Danske Bank, og som sædvanlig går løberuten gennem centrum af Sorø og langs Sorø Sø. Ruten er på 2,5 kilometer og kan gentages op til fire gange. Børnenes 2,5 kilometer skydes i gang klokken 10, og en time efter har de voksne mulighed for 2½, 5 eller 10 kilometer. Walk & Talk sendes afsted klokken 10.45, og her er man velkommen til at tage sin hund med.\n- Man kan allerede nu tilmelde sig online på soro-bylob.dk, og hvis man venter med at tilmelde sig på selve dagen, så kan man tilmelde sig mod et mindre gebyr i Danbolig på Storgade 3 fra klokken 9.00, forklarer Margit Nielsen. Hun fortæller imidlertid også, at dele af midtbyen bliver spærret helt af, så længe løberne er ude på ruterne. Det vil derfor være en fordel at parkere andetsteds, hvis man forventer at skulle køre i løbet af morgen- og formiddagstimerne.\nOverskuddet fra Sorø Byløb doneres til Sorø Rotarys humanitære arbejde.\nFællessang - sammen\nHvis man ikke er til en svedig pande og høj puls, så bliver Maratonsang også afviklet denne dag, og det forventes at blive det første store arrangement på den nyanlagte »Sorøs Grønne Scene« i bibliotekets gård. Her venter et tætpakket program allerede fra klokken 8.15 og frem til 17.30, hvor skiftende værter og pianister vil guide tilhørerne gennem den nyeste udgave af Højskolesangbogen - afsnit for afsnit. Blandt værterne er forfatterne Ida Jessen og Madam Nielsen, rektor Kristian Jacobsen, lokal ildsjæl Karin Petersen m.fl.\n- Her i coronatiden har det været meget populært med fællessang, så vi rammer lige ned i noget, der har samlet folk gennem rigtig mange måneder. Vi forventer at nå små 10 sange pr. vært, så vi i løbet af dagen når op på mellem 90 og 100 sange i alt, forklarer Erik Lindsø som også er formand i den forholdsvis nystiftede forening, »Maratonsang i Sorø«.\nÉn af dagens helt store højdepunkter er fællessangs-koncert med troubaduren og visesanger, Erik Grip. Han har gennem sin karriere formået at sætte nye melodier til gammelkendte sange såsom »Velkommen i den grønne lund«.\n- Vi tager i løbet af dagen udgangspunkt i både velkendte og nye sange, som har fundet vej til den 19. udgave af Højskolesangbogen. Det bliver et alsidigt program, og hvis man har brug for noget at styrke sig på i løbet af dagen, så kan man købe kaffe, og ved frokosttid sætter Café Tre Konger en bod op. Mad kan også forudbestilles, siger han.\nBegge arrangører håber naturligvis på godt vejr, men skulle det blive udsigt til uvejr, rykker Maratonsang ned i sognegården.\n16:09 Nissen i Lægehuset\n14:03 Et efterår med jazz\n12:31 Fægangsgruppe ønsker politisk handling - nu


Ansvarsfuld kreditoransvarlig til SkatePro | JobDanmark\nKunne du tænke dig at blive en del af en et finance team i actionfyldt virksomhed, med fart over feltet?\nSkatePro er en af Europas førende webshops indenfor action sport, og er vokset hurtigt over de sidste år. For at kunne imødekomme et stigende antal af opgaver ønsker SkatePro derfor at opdele sin økonomiafdeling. Vi søger derfor en kreditoransvarlig til en nyoprettet stilling.\nDet bliver din opgave, i samarbejde med den ansvarlige for økonomiafdelingen, at opbygge en professionel kreditorafdeling, og derefter at drifte den i dagligdagen. Idet det er en nyoprettet stilling vil du få stor indflydelse på din egen hverdag. Vi forventer, at du er vant til at tage ansvar og har erfaring indenfor kreditorområdet. Selvom du er ansvarlig for kreditor, er du ikke alene, idet vi i SkatePro samarbejder som et team. Vi forventer, at du er klar til at yde de ekstra timer i perioder, hvor jobbet kræver det f.eks. til månedsafslutning, højsæson og årsafslutning.\nOpfølgninger på forudbetalinger til kreditorer, i tæt samarbejde med vores indkøbsafdeling\nBogføring af fakturaer, dog ikke vare-købsfakturaer idet dette varetages af indkøbsafdelingen\nMånedsafslutning, hvor dit ansvar bliver at sikre, at der er styr på kreditor-området\nVi forestiller os at du allerede arbejder i en økonomiafdeling, og kender til kreditorbogholderens opgaver og ansvar. Du er vant til at afstemme kreditorer, og gerne i forskellige valutaer. Du har en god procesforståelse. Du er målrettet, systematisk og detaljeorienteret. Du er vant til at tænke i optimeringer, idet der altid er noget som kan forbedres. Vi forventer, at du har lyst til at arbejde med kontor-robotter, idet dette bliver en integreret del af afdelingen.\nGod forståelse for momsregler\nErfaring med Microsoft Dynamic C5 vil være en fordel, men ikke et krav.\nKendskab til OsCommerce vil være en fordel, men ikke et krav\nKendskab til kontor robotter vil være en fordel, men ikke et krav\nGode engelskkundskaber er et krav, da vi både internt og eksternt kommunikerer på engelsk\nEvnen til at arbejde selvstændigt og målrettet, og samtidig være teamplayer\nDu bliver en del af et mindre team i en professionel afdeling, hvor du vil indgå i hverdagen og løse opgaver sammen med vores økonomimedarbejdere.\nLyder dette som noget for dig? Så kan det være, at du er den nye kreditoransvarlige, som vi står og mangler. Send os en ansøgning med lidt om dig selv, din motivation for at blive kreditoransvarlig samt dine forventninger til løn. Har du spørgsmål, er du velkommen til at rette dem til job@skatepro.dk\nAnsøgningen sendes på job@skatepro.dk med titlen "Kreditoransvarlig".


Sonos højtalersystem | Musik i hjemmet med Sonos Play 1 & Sonos Play 5\nIndsendt af Christina Cordes Andersen | okt 22, 2018 | Teknik og gadgets | 0 |\nMed de mange muligheder for at streame musik, skal det også være nemt at få lyden ud i hjemmet. Her er Sonos et godt bud på et højtalersystem, som både har god lyd, et flot ydre og er nemt at bruge.\nHvor mange musikanlæg traditionelt har fyldt meget og udseendet ikke altid har været i harmoni med en stilfuld nordisk indretning som mange holder af, er Sonos anderledes.\nHer er højtalerne små og diskrete. De let organiske former med afrundende hjørner og et diskret ydre er nemme at integrere i hjemmet – og højtalerne kan både placeres en smule hengemt i et hjørne eller pryde reolen, hvis man gerne vil gøre sine Sonos-højtalere til en del af indretningen.\nNu kunne man fristes til at tro, at lyden lider under de små kabinetter. Det er imidlertid ikke tilfældet. Musikken strømmer klart og rent og kan man lide at høre høj musik, leverer Sonos også varen. Selv bassen overrasker og hvis ønsket er diskrete højtalere med god lyd, er der således ingen vej udenom Sonos.\nSonos er et højtalersystem som først og fremmest kan bruges til at høre musik i hjemmet på – men også kan kobles til tv’et, så der med flere højtalere forskellige steder i lokalet kan skabes en mere intens lydoplevelse.\nIsær hvis man kombinerer højtalerne med en Sonos subwoofer, kan man næsten skabe sin egen biografoplevelse. Ikke blot i forbindelse med tv og film, men også når der spilles eksempelvis Playstation.\nSonos er et af de nemmeste lydsystemer at benytte og sætte op. Også selvom man ikke er teknisk anlagt. Det er desuden både nemt og billigt at komme i gang med at bruge Sonos. Man kan nemlig starte med at købe en enkelt højtaler og sidenhen udvide sortimentet. Alle Sonos højtalere passer nemlig indbyrdes til hinanden.\nMan kan således starte med en højtaler eller to i køkken-alrummet og efterfølgende også installere højtalere på badeværelset eller i stuen.\nPå den måde afspilles det samme musik i hele hjemmet – i en høj lydkvalitet. Noget der har været visionen hos Sonos fra start: “Man skal aldrig være tunget til at vælge imellem kvalitet og nem adgang til al musik i hjemmet”.\nDe mest populære Sonos produkter\nSonos tilyder mange forskellige produkter, men bestsellerne er Sonos Play 1 og Sonos Play 5.\nDen mest kompakte højtaler fra Sonos. Den kan enten benyttes alene, hvor den giver en fin lyd i mindre rum, eller kombineres med en ekstra hvormed den kan afspille lyd i stereo.\nDet er med en Sonos Play 1 de fleste begynder deres Sonos-eventyr.\nSonos Play 1 er i øvrigt en oplagt højtaler til badeværelset, fordi den kan modstå kondens. Noget der er svært at undgå i fugtige rum.\nMed Sonos Play 5 får man et komplet musikanlæg med både en kraftig stereoforstærker og gode, solide højtaleregenskaber. Den indeholder 5 af hver – samt en 3,5 tommers subwoofer. Anlægget styres enten ved hjælp af Sonos’ app eller ved hjælp af en separat fjernbetjening.\nVed brug af kun et enkelt minijackstick kan Sonos Play 5 nemt tilsluttes tv’et, og det er derfor denne model de fleste vælger, når de både ønsker et musikanlæg og et god lydanlæg til stuen generelt.\nDerudover findes der flere andre tilkøbsmuligheder til Sonos højtalersystem, hvilket gør det til et af de mest fleksible på markedet – til en god pris.\nForrige 7/11 – det perfekte drukspil, hvis der skal gang i festen\nNæste Find en god gaming pc


En 'rædderlig' dansk indsats skabte chok i håndboldverdenen - TV 2\nEn 'rædderlig' dansk indsats skabte chok i håndboldverdenen\n13. jan. 2018, 11:04\nSe Ungarn-Danmark på 99 sekunder\nDanmark vs. Ungarn: Skidt start\nDanmark vs. Ungarn: DK i store problemer efter et kvarter\nDanmark vs. Ungarn: Suveræne Roland Mikler\nDanmark vs. Ungarn: Klart rødt til Mikler\nDanmark vs. Ungarn: Dansk comeback\nDanmark vs. Ungarn: Danmark taber 27-25\nJammerligt, bitter og forfærdelig. Håndboldherrernes exit mod Ungarn fra VM i 2017 gør stadig ondt på spillerne. Nu er landsholdet klar til revanche.\nDet kom bag på alle i håndboldverdenen, da der blev fløjtet af i Halle Olympique i Albertville.\n- Danmark er færdige ved verdensmesterskaberne 2017. Sensationelt slået ud af Ungarn, der vinder med 27-25.\nDet havde da været et soleklart vendepunkt, hvis han med rette havde fået vist det røde kort\nSådan lød ordene fra TV 2 SPORTs håndboldkommentator Thomas Kristensen efter det danske exit ved VM i Frankrig for et år siden. En 1/8-finale, hvor danskerne var storfavoritter, men måtte se drømmen om en VM-titel fordufte endnu engang.\n- Uha, den kamp havde jeg ellers lykkeligt glemt, siger René Toft Hansen, da TV 2 SPORT fanger ham efter en træning i Kroatien, hvor håndboldherrerne er ved at gøre klar til åbningskampen ved EM mod netop Ungarn.\nDet danske landshold kom til VM i Frankrig blot fem måneder efter, det sikrede sig den historiske guldmedalje ved OL i Rio i august 2016.\nVærste VM-resultat i 12 år: Danmark flopper og er færdig i Frankrig\nTrods uro omkring Ulrik Wilbeks afsked som sportschef var forhåbningerne i perioden efter OL, at det danske herrelandshold endelig skulle sikre sig det trofæ, det mangler i skabet hos Dansk Håndbold Forbund: VM-trofæet.\n- Med OL-guldet frisk i hukommelsen blev der sat nogle enorme forventninger til holdet og til mesterskabet, siger TV 2 SPORTs håndboldekspert Bent Nyegaard.\nJeg synes slet ikke, at det var et niveau, vi kunne tillade os at levere i en 1/8-finale til VM\nDet danske landshold startede slutrunden som lyn og torden. Danmark vandt alle fem indledende kampe mod Argentina, Egypten, Sverige, Bahrain og Qatar og havde endda sparet de tre store profiler, Niklas Landin, Mikkel Hansen og Kasper Søndergaard, i den sidste gruppekamp mod qatarerne, mens Ungarn kom fra et nederlag mod Hviderusland, der var tæt på at sende dem helt ud af turneringen.\n- Danmark var inden kampen klar favorit til at gå videre. Selvfølgelig var der respekt om Ungarn inden, men Danmark havde set overbevisende ud i gruppespillet, og der var ikke mange, der havde troet på, at de for alvor ville komme i problemer mod Ungarn, siger Bent Nyegaard.\n6.540 tilskuere var på plads i Halle Olympique til en kamp om, hvem der skulle møde Norge i VMs kvartfinale.\nFra startfløjtet lød var det ungarerne, der satte sig på opgøret.\nStarten på 1/8 finalen var slet ikke, hvad det danske hold og alle andre havde forventet.\nDanmark blev spillet ud af banen det første kvarter af kampen og kunne slet ikke finde deres niveau. Håndboldherrerne var nede med 5-8 efter 17 minutter.\n- Fra start haltede vi rigtig meget efter. Der var ingen aggressivitet i forsvaret, og der var ingen fart i angrebsspillet. Det var rædderligt, siger Lasse Svan om kampen.\nDet danske spil hænger slet ikke sammen og ungarerne spiller med meget mere energi end danskerne. Ungarn er suveræne i det første kvarter. Video: Simon Tordrup Jensen\nEneste lyspunkt i første halvleg var Mikkel Hansen. Med syv mål fik han spillet Danmark tilbage i kampen, men det var ikke nok til at få kontrol over spillet. Det danske landshold var ikke i front én eneste gang de første 30 minutter.\nStorspil fra den ungarske playmaker Máté Lekai og målmand Roland Mikler var derimod med til, at Ungarn førte 13-12 ved pausen.\n- Vi havde svært ved at få noget til at lykkes. Det hele blev på Ungarns præmisser, og der var lidt en fornemmelse af, at vi aldrig rigtig kom i gang, fortæller Hans Lindberg, der også var med under opgøret.\nUngarn fortsatte med at dominere i starten af anden halvleg. Og igen var det Roland Mikler, der var den helt store torn i øjet på danskerne.\nDen ungarske målmand står en fantastisk første halvleg og er hovedårsagen til, at Danmark ikke kan være med. Video: Simon Tordrup Jensen\nUngarn bragte sig med ti minutter tilbage af kampen i front med tre mål, og så opstod der en episode, der kunne have ændret kampen fuldstændig.\nRåbte forgæves på rødt kort\nNiklas Landin reddede en afslutning i det danske mål, samlede hurtigt bolden op og sendte den dybt ned ad banen mod Lasse Svan, der var stukket afsted.\nPå kanten af det ungarske felt svævede Svan i luften. Han var klar til at gribe bolden, men blev så tacklet hårdt af den ungarske målmand, Roland Mikler.\nMed det samme råbte det danske hold på rødt kort til Mikler.\nEn afgørende situation i kampen, da Roland Mikler tackler Lasse Svan og burde have fået vist det røde kort. Video: Simon Tordrup Jensen\n- Ifølge reglerne var der jo klart rødt kort. Jeg ved ikke, hvorfor de valgte ikke at fløjte det. Men det var ikke derfor, vi tabte. Det var helt igennem vores egen skyld, siger Lasse Svan.\nHer er Bent Nyegaard ikke helt enig med den danske højrefløj.\n- Det er klart, at det absolut var en afgørende situation, da Mikler kampen igennem stod helt fantastisk. Han havde et hav af store redninger, så det havde da været et soleklart vendepunkt, hvis han med rette havde fået vist det røde kort, fortæller Bent Nyegaard.\nDet var, som om den episode tændte det danske hold – især i angrebsspillet, hvor Michael Damgaard og Lasse Svan for alvor meldte sig ind i opgøret.\nSå da netop Lasse Svan med syv minutter igen fik udlignet til 23-23, tændtes der pludselig et håb.\n- Man sad med fornemmelsen af, at det ville blive historien om et tappert kæmpende Ungarsk mandskab, der måtte give slip til sidst, siger Bent Nyegaard.\nDet lignede, at Danmark var på vej tilbage i kampen, da Lasse Svan med syv minutter igen udlignede til 23-23. Video: Simon Tordrup Jensen\nMen det håb, der blev vakt, blev hurtigt slukket igen.\nRoland Mikler var igen manden, der kastede grus i maskineriet. Med fire redninger i løbet af de sidste tre minutter var Mikler en stor årsag til, at Ungarn kunne trække fra mod slutningen og vinde kampen med 27-25.\n- Det var en bitter fornemmelse. Det var bestemt ikke det, vi havde sat os for, og vi spillede også en ret skidt kamp, så det var fortjent, at vi røg ud, siger Hans Lindberg om reaktionen efter kampen.\n- Jeg var edderrasende efter kampen. Jeg synes slet ikke, at det var et niveau, vi kunne tillade os at levere i 1/8-finale til VM. Det var en kæmpe skuffelse, siger Lasse Svan.\nDet hele ender i en kæmpe skuffelse for Danmark, der ikke kan følge med Ungarn til sidst. Video: Simon Tordrup Jensen\nNederlaget til Ungarn var den dårligste præstation ved et VM siden 2005, hvor det blev til et exit efter gruppespillet.\nNu er det så tid til, at få revanche for Danmark, når de to hold mødes i aften i den første kamp ved EM-slutrunden i Kroatien. Du kan se kampen direkte på TV 2 og TV 2 PLAY .